گرتنی حەوت پایەگاکەی مەڵبەندی شنۆ – KDPmedia\n[ 24/09/2020 ] یادێک لە تەیفوور بەتحایی نووسەر، فیلمساز، چالاکی سیاسی وتار\n[ 24/09/2020 ] تێپەڕبوونی ٣٠ ساڵ بە سەر تیرۆری ناجوامێرانەی شەهید عەلی کاشفپوور دا وتار\n[ 24/09/2020 ] مەشخەڵی خەباتی حیزبی دێموکراتی کوردستان ناکوژێتەوە وتار\n[ 24/09/2020 ] نامیلکەی مامەگیان؛ تۆ لە ئیرادەی گەلدا دەژیت وتار\n[ 23/09/2020 ] عومەر باڵەکی: بۆ قۆناغی ئێستای تێکۆشانمان، پێویستە زیاتر گرینگیی بە تەشکیلات بدەین هەواڵ\nHomeوتارگرتنی حەوت پایەگاکەی مەڵبەندی شنۆ\nگرتنی حەوت پایەگاکەی مەڵبەندی شنۆ\nئاشکرایە خەبات و تێکۆشانی هەر حیزبێکی سیاسی بەبێ پاڵپشتیی کۆمەڵانی خەڵك ناتوانێ تێکۆشانەکەی بەردەوام بێ؛ حیزبێکی سیاسی دەبێ بە لانی کەمەوە بەشێکی هەرە زۆر لە داخوازییەکانی خەڵک لە بەرنامە و پێڕەوەکەیدا ڕەنگ بداتەوە.\nڕۆڵە تێکۆشەرەکانی حیزبی دێموکرات بەردەوام لەنێو خەڵکدا بوون و زیاتر دروشم و سیاسەتی حیزبەکەیان بۆ خەڵک شی دەکردەوە، ئەم لەگەڵ و لەنێو خەڵک بوونە هەمیشە بۆتە هۆی ڕاکێشانی سەرنج و هاوسۆزیی خەڵک بەرامبەر بە هێزی پێشمەرگە و حیزبی دێموکراتی کوردستان. پێوەندیی دوو هێزی پێشمەرگە و خەڵک توانیویەتی زۆر کاری گەورە و لەبیر نەکراو لە مێژووی بەرخۆدان و خۆڕاگری لە مەیدانی خەبات و تێکۆشاندا بۆ گەلی کورد و ئەم حیزبە لە ڕۆژهەلاتی کوردستان تۆمار بکا.\nبەدوای شەڕی داسەپاوی دەوڵەتی ناوەندی بەسەر کوردستاندا، لەو نێوەدا خەڵکی کوردستان تەنیا ڕێگەی بەرخۆدانیان بۆ مابۆوە، ئەوانیش بە هەر شێوەیەک کە بۆیان دەکرا دژایەتیی خۆیان لەگەڵ داگیرکەران دەردەبڕی، یا ڕاستەوخۆ دەبوونە پێشمەرگە و یاخود پاڵپشتی ئەم هێزە خەڵکییە. لەو پەلامارەی کۆماری ئیسلامی کە بۆ سەراسەری کوردستان کرا، ناوچەی شنۆش بێبەش نەبوو لە ماڵوێرانی و کوشتوبڕەکانی. هەر جارێ گوندێک و شوێنیک دەکەوتە بەر پەلاماری هێزی دڕندەی ڕێژیمی ئیسلامی و خەڵکی زۆر گوندی ئەو دەڤەرە وەک حەڵبێ، کوێکان، سۆفیان، گوندەوێڵە و کەرێزەی شکاکان و چەندین شوێنی دیکە ڕووبەڕووی قەتڵوعام و وێرانی بوونەوە. کوشتنی خەڵکی بێتاوانی کوردستان لەو ساڵانەدا بووە هۆی نیشان دانی دژکردەوەی خەڵکی ئەم دەڤەرە و بۆ ئەم مەبەستەش خەڵکانێکی زۆر ڕیزی پڕلە شانازیی حیزبی دێموکرات و هێزی سمکۆیان هەڵبژارد.\nپێشمەرگە قارەمانەکانی ئەو مەڵبەندە هەر ڕۆژێ لە شوێنێکەوە بەرپەرچی هێرشی هێزی کۆماری ئیسلامییان دەدایەوە. هێزی ڕێژیم لەدوای داگیرکردنەوەی شاری شنۆ بەمەبەستی زیاتر جێگیر بوون لەو مەڵبەندەدا، هێزێکی زۆری لەم پێناوەدا تەرخان کرد. ئەم سیاسەتەی ڕێژیم هەتا کۆتایی دەیەی ١٣٦٠ی هەتاوی بە کوژرانی هەزاران کەس لە سەراسەری کوردستان لە سۆنگەی شەڕی قارەمانانەی هێزەکانی دێموکراتەوە درێژەی کێشا؛ کە شاری شنۆش یەکێک لەو شوێنانە بوو.\nناوچەی شنۆ وەک هەمیشە پشت و پەنای هێزی پێشمەرگە بووە. شنۆ لە ناوچەکانی نەڵۆس، حەسەن‌نووران، دۆڵ و دەشتەبێڵ و سینگان پێک هاتووە. لەو شارە چووکەیەدا قارەمانانی ئەو مەڵبەندە بەدەیان و سەدان عەمەلیاتیان دژی داگیرکەران بەڕێوە برد. لەدوای گرتنەوەی هەموو ناوچەکان و دانانی چەندین پایەگا لە بەرزاییەکان و، چەندین گرووهی زەربەتی گەڕۆک لە ناوچەی شنۆ، پێشمەرگە ئازاکانی دێموکرات بە هاوکاریی خەڵکی دلسۆزی ئەو ناوچەیە بڕیاریان دا زەبرێکی گاریگەر لە هێزی ڕێژیم بوەشێنن، کە تا ئێستاش تامی تاڵی ئەو زەبرە هێزی دوژمنی تاساندوە. بەو پێیە فەرماندەرانی هێزی پێشمەرگە لەو ناوچەیە تیمێکی شناساییان بۆ چەندین پایەگا لە ناوچەی گەڵی گادەران بەڕێ کرد. پێشمەرگەکان بەمەبەستی هەڵسەنگاندنی وردەکارییەکانی ئەو پایەگایانە و، هەروەها هەموو جۆرە حەرەکەت و هاتوچۆ و ئیمکانات و چەک و چۆڵی ٧ پایەگا ئەرکدار کران و، خاڵی ستراتێژی و پێکانی ئامانجی عەمەلیات لەنێو بەرپرسان و فەرماندەرانی پێشمەرگە لێک درایەوە. پاشان بە شێوەی ئوسوولیی خۆی لە شەڕدا، تیمی تایبەت بەسەر بەشی جۆراوجۆردا وەک هێرش، پشتیوانی، بریندار، شەهید، دەسکەوت و … دابەش و دیاری کران؛ کە لە سێ بەشی سەرەکیی ڕۆژ، کاتی عەمەلیات و شوێندا دەسبەکار بن.\nتێکۆشەرانی مەیدانی خەبات و تێکۆشانی دەڤەری شنۆ بۆ بەڕێوەبردنی عەمەلیاتی گەڵاڵە کراو و، زەبر لێدان لە هێزەکانی دوژمنی گەلی کورد، ڕۆژی ٢٣ی پووشپەڕی ساڵی ١٣٦٥ی هەتاوی سەعاتی ٥ی بەیانی، توانیان هاوکات ٧ پایەگای ڕێژیم لە بەرزاییەکانی «گردەسوور» بەپێی بەرنامەی دیاریکراو بپێکن. کاتژمێری ٥ی بەیانی هەمان ڕۆژ، لە هێزی دوژمن لەو مۆڵگانە نزیک بوونەوە و هێرشیان کردە سەر ئەو شوێنانە و، دەستیان بەسەر هەموویاندا گرت و تەفروتوونایان کردن.\nلە جەریانی گرتنی پایەگا و بەپێی گەڵاڵەی دیاریکراو دەستەیەکی دیکە لە تێکۆشەرانی دێموکرات لەسەر ڕێگای هاتنی هێزی یارمەتیدەر کەمینیان دانایەوە و، لەو کەمینەدا ماشێنێکی دوژمن کەوتە کەمین و لێک بڵاو بۆوە، ئەوە لە کاتێکدا بوو کە هێزی دوژمن ئاگاداری هێزی پێشمەرگە لە ناوچەدا بوو و، لە ئامادەباشی تەواودا بوو کە قارەمانانی دێموکرات توانیان لە بەرەبەیانیی ئەو ڕۆژەی مانگی پووشپەڕدا حەماسەیەکی پڕلە شانازی بۆ گەل و نیشتمان بخولقێنن و، بە خوێنی ٢ تێکۆشەری ڕێگای خەبات بە ناوەکانی شەهاب سەیادی و سەدیق ڕۆستەم‌نژاد لاپەڕەکانی مێژووی خەباتی نەتەوەکەمان لە دەڤەری شنۆ بنووسنەوە.\nئەو قارەمانانە بە خوێنی دوو ڕۆڵەی نیشتمان توانیان ٧ پایەگا بگرن، نزیک بە ٧٠ کەس لەهێزی دوژمن بکوژن و دەیان چەکی جۆراوجۆر بەدەسکەوت بگرن و، بە هەزاران فیشەک بوو بە دەسکەوتی تێکۆشەرانی ڕێگەی خەبات. بەڵام ئەوەی گرینگە لە هەلومەرجێکدا ئەو عەمەلیاتە بەڕێوە چوو کە جێگەی خۆی لە دڵی نەتەوەی کورددا لە هەموو ناوچەکانی کوردستان کردەوە. ئەوە لە کاتێکدا بوو کە لە ناوچەی شنۆ و دەوروبەر زۆر کەم ڕووناکایی دەبینرا و، کاریگەریی ئەو عەمەلیاتە لەسەر هەموو بەشەکانی کوردستان ڕەنگی دایەوە و مێژووش لە لاپەڕەکانی خۆی جێگەی تایبەتی بۆ کردەوە. ئەم عەمەلیاتە بەهێزە لەو ساڵانەدا بەڕێوە چوو کە بێجگە لە حیزبی دێموکرات هیچ هێزێکی دیکە لە مەیداندا نەبوو کە بتوانێ لاپەڕەکانی مێژوو بەو شێوە لە ڕۆژهەڵاتی کوردستان بنەخشێنێ. لە لایەکی دیکەشەوە دانانی پایەگا نەیتوانی چارەی هێزەکانی ڕێژیم لەو ناوچەیە و لە سەرتاسەری کوردستان بکا.\nشانازی بە ڕابردوو و هیوا بە داهاتوو\nبەرگژەکانی بەردەم بەستنی کۆنگرە


وه‌زیرى ته‌ندروستى:عێراق داواى ڤاكسینى كۆرۆنا بۆ له20 %ى دانیشتوانه‌كه‌ى » پێگەی تۆڕی میدیای عێراقی\nوه‌زیرى ته‌ندروستى:عێراق داواى ڤاكسینى كۆرۆنا بۆ له20 %ى دانیشتوانه‌كه‌ى\nدكتۆر حه‌سه‌ن ته‌میمى وه‌زیرى ته‌ندروستى وژینگه،دووپاتیكرده‌وه وه‌زاره‌تى ته‌ندروستى ڤاكسینه به‌رهه‌مهێنراوه نێوخۆییه‌كان له‌ماوه‌ى زیاتر له‌مانگێك به‌كارهێناوه..\nته‌میمى له‌دیمانه‌یه‌كى تایبه‌ت له‌گه‌ڵ ئاژانسى هه‌واڵى عێراقى(اه‌ع)ڕایگه‌یاند"وه‌زاره‌تى ته‌ندروستى پابه‌نده به‌به‌كارهێنانى ئه‌م چاره‌سه‌رانه كه‌له‌لایه‌ن یه‌كێك له‌كۆمپانیا خۆجێیه‌كان دروستى ده‌كات ونایابى له‌كۆمپانیاییه‌كى بیانى وه‌رگرتووه،وئه‌م چاره‌سه‌ره سه‌ركه‌وتوو بوو له‌كاتى هه‌ڵسه‌نگاندنى له‌لایه‌ن تاقیگه‌كانى چاودێریكردنى ده‌رمان وبڕیارى دابه‌شكردنى درا".\nته‌میمى پێشوازیكرد "له‌هه‌ر كۆمپانیایه‌كى عێراقى ده‌رمانێكى خۆجێى دروست بكات"،وه‌زاره‌تى ته‌ندروستیش یه‌كه‌م لایه‌ن ده‌بێت سه‌ودا له‌گه‌ڵ ئه‌م ده‌رمانه بكات،ئه‌گه‌ر بێت به‌پێى كوالێته جیهانییه‌كان بێت".\nوتیشى"داخوازى جیهانى هه‌یه له‌سه‌ر ئه‌و ده‌رمانه‌ى بۆ چاره‌سه‌رى كۆرۆنا به‌كاردێت،وله‌ئێستاشدا به‌ده‌ستهێنانى ئه‌و ده‌رمانه ئاڵۆزه"،وه‌زاره‌تى ته‌ندروستیش"ئه‌و ده‌رمانه‌ى بۆ چاره‌سه‌رى كۆرۆنا به‌كاردێت دابینكراوه وله‌ئێستادا بۆ هاوڵاتیان ده‌سته‌به‌ره له‌سه‌رجه‌م پارێزگاكان".\nوتیشى"هیچ ده‌رمانێكى دیاریكراو بۆ ڤایرۆسى كۆرۆنا نییه،وسه‌رجه‌م ئه‌و ده‌رمانانه‌ى كه هه‌ن بریتیین له‌ئه‌زموونه‌كان كه‌له‌وڵاتانى جیهان به‌كاردێت"،ڕوونیشیكرده‌وه"ڕێژه‌ى چاكبوونه‌وه له‌عێراق گه‌یشتۆته له‌سه‌دا 72".\nته‌میمى ئاماژه‌یشى دا"عێراق په‌یوه‌ندى به‌سه‌رجه‌م وڵاتانى جیهان كردووه كه‌كار بۆ به‌رهه‌مهێنانى ڤاكسینى كۆرۆنا ده‌كه‌ن،وچه‌ندین تاقیكردنه‌وه‌یان له‌سه‌ر ئه‌م ڤاكسینه كردووه"،دووپاتیشیكرده‌وه"وه‌زاره‌تى ته‌ندروستى بۆته به‌شێك له‌یه‌كێتى ڕێكخراوى ته‌ندروستى جیهانى بۆ كۆمه‌ڵه‌ى وڵاتانى به‌رهه‌مهێنه‌رى ئه‌م ڤاكسینه".\nئه‌وه‌یشى خسته‌ڕوو"عێراق له‌ریزى 78 وڵات داواى ڤاكسینه‌كه‌ى بۆ له‌سه‌دا 20 ى كۆى دانیشتوانى عێراق كردووه"،وه‌زاره‌تى ته‌ندروستیش پێشینه‌ى ئه‌م ڤاكسینه‌ى داوه‌ته ئه‌و كه‌سانه‌ى ته‌مه‌نیان له‌سه‌رووى 50 ساڵییه ،یان ئه‌وانه‌ى نه‌خۆشى درێژخایه‌نیان هه‌یه،وهه‌روه‌ها بۆ سه‌رجه‌م كارمه‌ندانى ته‌ندروستى ،وده‌زگا ئه‌منییه‌كان،كه‌چى له قۆناغى دووه‌م ڤاكسینه‌كه بۆ ئه‌وانه‌ى تر ده‌سته‌به‌ر ده‌بێت".


هاوڵاتیانی ڕانیە داوای یەکڕیزی لایەنەکان دەکەن – کوردی – RojNews.News\n04/11/2020 - 7:35:34 am\nچالاکوان، ڕۆژنامەنووس و هاوڵاتیانی شارۆچکەی ڕانیەی ناوەندی ئیدارەی ڕاپەڕین پێیانوایە لە ئەگەری دروستبوونی شەڕ لە ناوخۆدا، تەنیا دوژمنان سوودی لێدەبینن، باس لەوەشدەکەن پەدەکە زەرەرمەندی یەکەم دەبێت لە هەڵگیرسانی شەری کورد و کورد و بە پێویستی دەزانن بارزانی ڕۆڵی خۆی بگێڕێت بۆ لێکنزیککردنەوەی لایەنەکان نەک دروستکردنی دووبەرەکی.\nلە چەند ڕۆژی ڕابردوودا سەرۆکی پەدەکە لە پەیامێكدا ئەوەی ڕاگەیاند، نابێت هەڵوێستی حەرامكردنی شەڕی كورد و كورد بە هەڵە لێک بدرێتەوە و ئیستغلال بكرێت بۆ ئەوەی تەحەدای دەستەڵاتی یاسایی هەرێمی کوردستان بکرێت.\nبارزانی لەم پەیامەدا داوا لە هەمووان دەکات دۆخەکە ئاسایی بکەنەوە، بەڵام چاودێران دەڵێن، ئەو پەیامەی بارزانی ئەوەندەی بە ئاڕاستەی دروستکردنی ناکۆکییە لە ناوخۆدا، ئەوەندە بە ئاڕاستەی ئاساییکردنەوە و یەکخستنی نێوماڵی کورد نییە.\nئیبراهیم فەیزوڵا چالاکوانی مەدەنی شارۆچکەی ڕانیە ئاماژە بەوە دەکات، ساڵانێکە دەوڵەتی داگیرکەری تورک لە ڕووی سیاسی و لە ڕووی سەربازییەوە دەستی بەسەر بەشێکی زۆر لە باشوری کوردستاندا گرتووە، بە تایبەت ئێستا پەدەکەی خستۆتە ژێر ڕکێفی خۆی و لە ژێر فەرمانی خۆیدا کار دەکات.\nلای خۆیەوە دیاری محەمەد ڕۆژنامەنووس پێیوایە هۆکاری ناکۆکی نێوان کوردان پەرتەوازەییە و دەڵێت: نەبوونی یەکیزی لە نێوان پارت و لایەنە کوردیەکاندا، زیانێکی گەورەی بە دۆزی کورد لە ناوچەکە گەیاندووە، “ساڵی ۲۰۱۲ بەردی بناغەی کۆنگرەی یەکێتی نەتەوەیی کورد خەریک بوو دابنرێت و ئومێدێکی زۆری لە سەرهەڵچندرا، بەڵام بەهۆی چەند هۆکارێکەوە کە دەستی نەیارانی کوردی تێدا بوو، پەک خرا”.\nهاوڵاتی ئاسۆس عوسمان باس لەوە دەکات لە ماوەی ڕابردوودا لێدوانەکانی نێوان پەکەکە و پارتی لە هەڵکشاندا بوو، لێدوانی سەرکردەکانی پەکەکە لێدوانی ئەرێنین و پێویستە هەموو هێزەکان چاو لە خۆڕاگری پەکەکە بکەن، چونکە پێویستە شەڕی کورد بەرامبەر داگیرکەرانی کوردستان بێت نەک بەرامبەر هێزە کوردییەکان، بە پێویستیشی دەزانێت پەدەکە ئەوە بزانێت کە هەر ئاڵۆزییەک ڕووبدات، خۆی زەرەرمەندی یەکەم دەبێت.\nڕۆژی دووشەممەی ڕابردوو ٢/١١/٢٠٢٠، مەسعود بارزانی سەرۆکی پەدەکە پەیامێکی بڵاوکردەوەو تیایدا ئەوەی ڕاگەیاند گوایا شەڕی کورد و کوردیان حەرام کردووە، لەگەڵ ئەوەشدا پەکەکەی بەوە تۆمەتبار کرد کە چەند ناوچەیەکی داگیر کردووە و ڕێگە نادات حکومەتی هەرێم ئاوەدانیان بکاتەوە.\nئەم پەیامە لەلایەن بەشێک لە هێز و لایەنەکانەوە بەوجۆرە لێکدرایەوە کە بارزانی لەبری هاندانی لایەنەکان بۆ یەکڕیزی نێوماڵی کورد و هێورکردنەوەی دۆخەکە، جاڕی شەڕیداوە و تەحەدای هێزی چەکداری کردووە.


وەزارەتی دارایی عێراق لەبارەی نرخی دۆلار بڕیاریدا\n2021-11-24 [08:01 AM]\nوەزارەتی دارایی حكومەتی عێراق رونكردنەوەیەك لەبارەی دابەزاندنی بەهای دۆلار بەرامبەر دیناری عێراقی بڵاودەكاتەوە و جەختیشدەكاتەوە هەر كاتێك ئەو هەنگاوە جێبەجێبكرێت, بە دابەزینی نرخی نەوت ئابوری عێراق دەكەوێتە بەردەم هەڕەشە و مەترسیی گەورەوە كە دواجار گەلی عێراق دوچاری قەیرانی دارایی قوڵدەبێتەوە.\nبەگوێرەی رونكردنەوەی وەزارەتی دارایی عێراق كە تێیدا هاتوە ماوەی چەند رۆژی رابردو چەندین لێدوان لەبارەی دابەزاندنی بەهای دۆلار بەرامبەر دینار لەلایەن چەندین سەركردەی سیاسی و بەرپرسەوە دراوە كەگوایە بۆ ساڵی داهاتوبەهای دۆلار دادەبەزێندرێت.\nئاماژەبەوەكراوە بەرزكردنەوەی بەهای دینار و دابەزینی بەهای دۆلار لەم كاتەدا گونجاونابێت چونكە هەر كاتێك نرخی نەوت لە بازارەكانی جیهان دابەزین بەخۆوە ببینێت ئەوا زیانی گەورە بەر ئابوری عێراق دەكەوێت و مەترسی دروستدەكات كە عێراق دوچاری قەیرانی دارایی قوڵبێتەوە.\nئەوەشخراوەتەرو پێشتر چەند جارێك ئەو بابەتە رونكراوەتەوە كەبەهای دینار بەرامبەر دۆلار بەرزناكرێـتەوە ونرخەكەی وەكو ئێستا دەمێنێتەوە.\nجێی ئاماژە بۆكردنە بەر لە پەسەندكردنی یاسای بودجەی 2021,حكومەتی عێراق بەهای دۆلاری بەرامبەر دیناری عێراقی بەرزكردوە و پێشتر بەهای 100 دۆلار 118هەزار دیناربوە لە بانكی ناوەندی و ئێستا بەهاكەی گەیشتۆتە 145 هەزار دینار.\nئەم هەواڵە 9841جار خوێندراوەتەوە


ژیان | زانست و تەکنەلۆژیا | زاناكان هۆشداری دەدەن لە كارەساتێك لەسەر زەوی\nزاناكان هۆشداری دەدەن لە كارەساتێك لەسەر زەوی\n2020-07-13 | 1065 جار خوێندراوەتەوە\nزانایانی گەردوونناسی پێشبینی دەكەن لە ماوەی پێنج ساڵی داهاتوودا ئاماژەكانی گەرمبوونی جیهانی نزیك ببێتەوە بەشێوەیەك كە 3 ملیۆن و 300 ساڵ لەمەوبەر هەبووە .\nماڵپەڕی "پلانت نیوز" بڵاویكردەوە، بە گوێرەی لێكدانەوەی زانایان، ئەگەر بێتوو بەرزبوونەوەی گازی دوانە ئۆكسیدی كاربۆن بەو ڕێژەیەی ئیًستای بەردەوام بێت، ئەوا لە ماوەی پێنج ساڵی داهاتوودا، پێدەچێت بگاتەوە ئاستی چاخی "بلیۆسین ".\nزانایانی زانكۆی "ساوس هامتۆن"ی بەریتانی نموونەیان وەرگرتووە لە نیشتووەكان و بەبەردبووە قوڵەكانی ناو دەریای كاریبی، لەسەر ئەو بنەمایەش نموونەیەكیان لە بەرزبوونەوە و زیادبوونی رَێژەی كازی دوانە ئۆكسیدی كاربۆنی وەك سەردەمی چاخی بلیوسین لەگەڵدا تاقیكردووەتەوە .\nلە بەرئەنجامی ئەو تاقیكردنەوە و نیشاندەرە تایبەتانە و بە بەكارهێنانی پێكهاتەی بورون، توانیویانە پێشبینییەكی ورد دەستنیشان بكەن بۆ پانتایی گازی دووەم ئۆكسیدی كاربۆن لەو سەردەمە جیۆلۆجییەدا .\nبە گوێرەی ئەنجامی توێژینەوەكە، دەركەوتووە كە ئاستی گازی دوانە ئۆكسیدی كاربۆن لە گەرمترین ماوەی گەرمبوونی جیهانیدا لەو سەردەمە كۆنەدا، بە بڕی 380 بۆ 420 بەش لە ملیۆنێك بەرزبووەتەوە بۆ ناو بەرگە هەوای زەوی، لە كاتێكدا ئاستەكەی لە ئێستادا لە بەرگە هەوای زەویدا گەیشتووەتە 415 بەش لە ملیۆنێك .\nتوێژینەوەكە ئاشكرایكردووە، ساڵانە دوانە ئۆکسیدی کاربۆن بە بڕی 2.5 بەش لە ملیۆنێك بەرزدەبێتەوە .\nزاناكان جەختیان كردووەتەوە، تێگەیشتنی مرۆڤ لە كاتی گونجاودا بۆ كەوتنەوەی كارەساتێك لە نزكترین كاتدا، هاوكار دەبێت بۆ كەمكردنەوەی كاریگەرییەكانی بەلای كەمەوە .


👫 گۆران ئازاد کەسایەتییەکان\n📅 کاتی تۆمارکردن Nov 5 2009 1:16PM\nئەندامی لیژنەی یاسایی پەڕڵەمانی کوردستان لەفراکسیۆ [ زۆرتر... 👁] ✖ ✖ 0 4 ✔ 64% ✍ هـ.ب. 5-11-2009 13:16:33\n👫 نەریمان عەبدوڵڵا قادر ئەحمەد کەسایەتییەکان\n📅 کاتی تۆمارکردن Jan 10 2010 3:24PM\n👁 ئەم بابەتە 9,222 جار بینراوە\n• شوێن و ساڵی لە دایک بون: 1967 گەرمیان • دەرچوی [ زۆرتر... 👁] ✖ ✖ 0 2 ✔ 80% ✍ هـ.ب. 10-1-2010 15:24:27


Home›هەواڵ›کوردستان›بافڵ تاڵەبانی لەگەڵ لێپرسراوی سەرجەم مەڵبەندەکانی یەکێتی کۆبوەوە\nبافڵ تاڵەبانی، ھاوسەرۆکی یەکێتیی نیشتمانیی کوردستان لە دەباشان لەگەڵ لێپرسراوی سەرجەم مەڵبەندەکانی یەکێتی کۆبووەوە.\nلەکۆبوونەوەکەدا بافڵ تاڵەبانی رۆشنایی خستەسەر دوایین پەرەسەندنە سیاسییەکان لە ھەرێم و عێراق. ھەڵوێست و ستراتیژی یەکێتی بۆ کۆی ھاوکێشەکان روونکردەوە و جەختی لە سیاسەتی نیشتمانی و ھاوسەنگی یەکێتی کردەوە بۆ پرسەکان و پاراستنی یەکڕیزی نێو ماڵی کوردی بە گرنگ وەسفکرد.\nلەبارەی بەرپرسیارێتی رێکخراوەیی و حزبی و رۆڵی کادران و ئەندامانی یەکێتی، بافڵ تاڵەبانی بەرچاوڕوونیدایە ئامادەبووان و ئەرکی ئەمڕۆی روونکردەوە و رایگەیاند، مەڵبەندەکان و کادرانی رێکخستن شادەماری یەکێتین و ماندووبوونیان جێگای ستایش و پێزانینە. پێویستە وەک ھەمیشەش کادر و ئەندامانی یەکێتی خزمەتکاری خەڵک بن و مەڵبەند و ئۆرگانەکانیش ببنەوە بە ماڵی راستەقینەی حیزبایەتی و تێکۆشانی سیاسی و رێکخراوەیی، بەبێ جیاوازی پردی پەیوەندی گەیاندنی دەنگی کۆمەڵانی خەڵک بن بە یەکێتی و حکومەت.\nبافڵ تاڵەبانی بە لێپرسراوی مەڵبەندەکانیشی وت چاوەڕوانیمان لێتان ئەوەیە حیزب و ژیانی سیاسی مەدەنی تەندروست بکرێتەوە و بەرێگای راستەقینەی یەکێتی نوێدا بڕوات.\nراشیسپاردن کادران و ئەندامانی ھۆشیاری یەکێتی لەم ھەنگاوانەی چاکسازی لە حیزب و حکومەت ئاگاداربکەنەوە و ئەو چاکسازییە بکەنە بەڵگەی دەستەگوڵی یەکێتی بۆ ھاووڵاتییان و دەستمایەی سەرکەوتنی لیستی ھاوپەیمانی کوردستان لەم ھەڵبژاردنەدا.


گرێنتیەکانی ئەمریکا بۆ کوردانی ڕۆژئاوا لە تەرازووی ژیریدا\nڕەنگە زۆرینەمان لە سەر ئەوە کۆک بین کە وڵاتە یەکگرتووەکانی ئەمریکا یەکێکە لەو دەوڵەتانەی بە دوای بەرژەوەندییەکانی وڵاتەکەی خۆیەوە وێڵە، بیرکردنەوە لە پاراستنی کوردانی ڕۆژئاوا لە هێرشی تورکەکان بابەتی ئەمرۆی ڕاگەیاندنەکانە و پەیوەستەگی بە بەرژەوەندیە ستراتیژیەکانی ئەمریکاوە هەیە.\nدەپرسین ئایا ئەم گرێنتیە لە کوێی تەرازوی ژیریدا شوێنی خۆی دەکاتەوە، ئایا دەکرێت بەو پەیامانەی ئەمریکا باوەڕ بکەین؟ ئایا دەکرێت کورد جارێکی تر خۆی بخاتەوە ژێر کەین و بەینەکانی ئەمریکاو تورکیاوە؟ ئایا ئەمریکا جارێکی تریش دەسەڵاتدارێتی کورد لە ڕۆژئاوا هەراج ناکاتەوە و نایخاتەوە بازاری مزایەدە کردنەوە؟ ئایا ئەگەر تورکیا لە فشارەکانی بەردەوام بێت و هێزی ئەمریکی لە ڕۆژئاوادا نەمابێت، کورد بە چ شێوەیەک پارێزراو دەبێت؟ لە کاتێکدا هیچ بڕیارێک و بەڵگەنامەیەکی جیهانی بۆ پارێزگاری لە کوردەکانی ڕۆژئاوا بوونی نەبێت.\nئەوەی دەمەوێت لەم بابەتە جەختی لە سەر بکەمەوە ئەوەیە کە ئەمریکا هیچ گرێنتیەکی نیە و شایەنی باوەڕ پێکردن نیە، بۆیە نابێت دەسەڵاتدارێتی کوردانی ڕۆژئاوا بێخەم پاڵی لێ بدەنەوە و لایان وابێت ئەمریکا دەسەڵاتەکەیان لە ڕۆژ ئاوادا دەپارێزێت.\nبۆیە پێویستە پاراستنی کوردانی ڕۆژئاوا بکرێتە پرۆژەیەکی نێو دەوڵەتی و بڕیاری پێ وەربگیرێت، ئەگیناباوەڕ کردن بە گرێنتیەتی پاراستنی کوردانی ڕۆژئاوا لۆژیکی نیە.


Ö:: پشتیوانی ئه‌ندامانی شاری بۆرۆسی سوئێد له حیزبی دێموکراتی کوردستا\nپشتیوانی ئه‌ندامانی شاری بۆرۆسی سوئێد له حیزبی دێموکراتی کوردستان\nله درێژه‌ی ریزه چالاکییه‌کانی کۆمیته‌ی یوتۆبۆری سوئێد، سه‌رنجتان بۆ ئه‌م ڕاپۆرته‌ی خواره‌وه ڕاده‌کێشین.\nڕۆژی یه‌ک‌شه‌ممه ڕێکه‌وتی 14/1/2007 ی زایینی هه‌یئه‌تیکی پێکهاتوو له به‌ڕێزان نه‌به‌ز عه‌لیدۆست ئه‌ندامی هه‌یئه‌تی ئیجڕایی کۆمیته‌ی سوئێد، به یاوه‌ری هاورێیان محیه‌دین‌خان ئه‌حمه‌دی به‌رپرسی کۆمیته‌ی یۆتۆبۆری،هاوڕێ به‌همه‌ن بابامیری ئه‌ندامی کۆمیته‌ی یوتۆبۆری و هاوڕێ شوانه جوانمێری ئه‌ندامی ده‌سته‌ی به‌ڕێوه‌به‌ریی یه‌کییه‌تی لاوان به مه‌به‌ستی دیدارو چاوپێکه‌وتن له‌گه‌ڵ هاوڕێیانی حیزبی دانیشتووی شاری‌بۆرۆس سه‌ردانی ئه‌و شاره‌یان کردو له لایه‌ن ئه‌ندامانی حیزب له‌و شاره به گه‌رمی پێشوازیان لێکرا.\nسه‌ره‌تا کۆبونه‌وه‌که به ده‌قیقه‌یه‌ک بێده‌نگی بۆ ڕێزگرتن له‌گیانی پاکی شه‌هیدانی سوورخه‌ڵاتی حیزب و گه‌له‌که‌مان ده‌ستی پێ کرد. پاشان هاورێ ئازاد سوله‌یمانی ئه‌ندامی ده‌سته‌ی به‌ڕێوه‌به‌ریی یه‌کییه‌تی لاوان له ده‌ره‌وه‌ی وڵات و به‌رپرسی یه‌کییه‌تی کوردان له شاری بۆرۆس هه‌یئه‌تی حیزبی به خێرهێنا.\nله‌درێژه‌ی کۆبوونه‌وه‌که‌دا هاورێمان نه‌به‌ز عه‌لیدۆست ئه‌ندامی هه‌یئه‌تی ئیجڕایی کۆمیته‌ی سوئێد باسێکی به‌نرخی له‌سه‌ر دووله‌ت‌بوونی حیزبی دێموکڕاتی کوردستانی ئێران پێشکه‌ش به به‌شدارانی کۆبوونه‌وه‌کردو تیشکی خسته‌سه‌ر هۆیه‌کانی له‌ت‌بوونی حیزب.دواتر هاوڕێیان کاک محیه‌دین خان‌ئه‌حمه‌دی و کاک به‌همه‌ن‌بابامیری هه‌ر‌کامه‌یان به نۆره‌ی خۆی ئاماژه‌یان به وه‌زعی له‌ت‌بوونی نه‌خوازراوی حیزب کرد.\nله‌دوای پشوودانێک، ئه‌ندامانی حیزبی دانیشتووی شاری بۆرۆس زۆر چالاکانه به‌شداری باسه‌کان بوون و به‌ئاراسته‌کردنی ڕاو بۆچوونه‌کانیان و هه‌روها ڕه‌خنه‌و پێشنیاری دڵسۆزانه‌و به هێنانه‌گۆڕی کۆمه‌ڵێک پرسیار له‌مه‌ر بارودۆخی داسه‌پاو به‌سه‌ر حیزبدا ئه‌کتیو بوونی خۆیان نیشاندا.دیاره وه‌ڵامی پرسیاره‌کانیان له لایه‌ن کاک نه‌به‌ز عه‌لیدوست درایه‌وه.\nدواتر هاورێ شوانه جوانمێری باسێکی کورتی له‌مه‌ر ئه‌و کێشانه‌ی بوونه‌هۆی له‌تبوونی یه‌کییه‌تی لاوان پێشکه‌ش به به‌شداران کرد.\nسه‌رئه‌نجام ئه‌ندامانی حیزب له شاری بۆرۆس وێڕای به‌داخبوون له داسه‌پانی له‌تبوونێکی نه‌خوازراو به‌سه‌ر حیزبه‌که‌ماندا، پاش هه‌ڵبژاردنیی به‌رێوه‌به‌ریه‌کی سێ که‌سی بۆڕاپه‌راندنی ئه‌رکه حیزبی و ته‌شکیلاتییه‌کانیان، ئاماده‌یی خۆیان بۆ درێژه‌دانی خه‌بات له‌ریزه‌کانی حیزبی دێموکراتی کوردستاندا دووپات کرده‌وه و به‌لێنیان نوێ کرده‌وه که تاسه‌روه‌فاداری ڕێبازی شه‌هیدانی سه‌رکرده، نه‌مران پێشه‌وا قازی،قاسملوو شه‌ره‌فکه‌ندی بن.


هاوڵاتیبونی فەخری لە مهاباد درایە عەدنان كەریم\n14.04.2019 07:00 PM\nشارەوانی و ئەنجومەنی شاری مەهاباد لەكاتی ئەنجامدانی كۆنسێرتی (عەدنان كەریم) لە شارەكەدا نازناوی هاوڵاتیبوونی فەخرییان بەخشییە ئەو هونەرمەندە.\nهونەرمەند عەدنان كەریم لەگەڵ ئۆركێسترای فیلارموونیكی موكریان بە هاوكاری دایرەی فەرهەنگ و ئیرشادی ئیسلامی و شارەوانی مەهاباد، ماوەی سێ رۆژ لە هۆڵی وەحدتی شارەوانی ئەو شارە كۆنسێرتێكی ئەنجامدا.\nلەو كۆنسێرتەدا هاوڵاتیبوونی فەخری مەهاباد لەلایەن شارەوانی و ئەنجومەنی ئەو شارە درایە ئەو هونەرمەندە و تیایدا هاتووە "ئەوەی لە سروە باڵسووكتر سنوورەكان دەبڕێ و لە پەپوولە هێمنتر لەسەر پەڕەی دڵان دەنیشێ، هەستی پیرۆزی لە هونەر هەڵكشاوە".\nلەو پۆرترەیتەدا ئەوەش هاتووە "هیچ خەڵاتێك نییە ئامپای ڕۆحی گەشی هونەرمەندانی ڕاستەقینە بێت و بەم بۆنەیەوە كە ئەمڕۆ بە زایەڵەی سۆزی دەنگی هەمیشە سەوزتان شاری مەهاباد بەهاری پێدەكەوێ، وێڕای ڕێزو حورمەتی بێبڕانەوەمان، بەوپەڕی شانازییەوە نازناوی شارۆمەندی فەخریتان وەك پێزانین پێدەبەخشرێ".\nهونەرمەند عەدنان كەریم بەشێك لە داهاتی كۆنسێرتەكەی لەو شارە پێشكەشی خەڵكی لێقەوماوی لافاوەكەی ئێران كرد.\n405 جار بینراوە\nرۆژهەڵات؛ سێ کۆڵبەر لە سنوورەکانی پیرانشار ڕەق هەڵاتن\nگیانی بەندكراوێكی كورد لەمەترسیدایە\nكۆڵبەرێكیتری كورد بە تەقەی راستەوخۆ كوژرا \nرۆژهەڵات؛ هاوڵاتیان هاوکارییەکانی لوڕستان نادەنە دەست حکومەت\nرۆژهەڵات؛ گەنجێک ڕۆژێک دوای هاوسەرگیریەکەی کۆتای بەژیانی خۆی هێنا\nهەدەپە ئامادەیی خۆی بۆ گەیاندنی هاوكاری بۆ لوڕستان دەربڕی\nڕۆژهەڵات؛ ژنێک کۆتای بە ژیانی خۆی هێنا\nڕێگەی 150 گوند لە ڕۆژهەڵاتی کوردستان داخرا


مۆسیقا …د.عه‌لی شه‌ریعه‌تی – Denegkan\nمۆسیقا …د.عه‌لی شه‌ریعه‌تی\nbydengekan\tDecember 23, 2012\tگشتی\nپێغه‌مبه‌ری ئیسلام (د.خ) له به‌رایی پێغه‌مبه‌رایه‌تییه‌وه ته‌واویی بابه‌ت و مه‌سه‌له عه‌قیده‌یی و ئه‌حكامییه‌كانی نه‌خسته به‌رباس و سه‌پاندن، به‌ڵكو به شێوه‌یه‌كی قۆناغبه‌ند و به‌جۆرێك كه توانای هه‌زم كردنی هه‌بێت. سه‌ره‌تا له بابه‌تی عه‌قیده‌وه ده‌ستی پێكرد و، بابه‌تی( توحید – یه‌كخواپه‌رستی ) بوو به داواكارییه‌كی بنه‌ڕه‌تی و ڕیشه‌یی بانگه‌وازه‌كه‌ی، له ماوه‌ی سێ ساڵی به‌راییدا ته‌نها ئه‌م بابه‌ته ده‌درا به گوێكاندا و هه‌وڵی جێگیركردنی له دڵه‌كاندا ده‌درا، دروشم و گوتاری ئه‌و ماوه‌یه‌ش جگه له ( قولوا لااله الا الله تفلحوا ) شتێكی دی نه‌بوو.\nئه‌ی نوێژ؟ هێشتا نوێژ نه‌ده‌كرا ( فه‌رز نه‌كرابوو).\nئه‌ی ڕۆژوو؟ ئه‌ویش نه‌بوو.\nئه‌ی زه‌كات ، ئه‌ی حه‌ج ؟ ئه‌وانیش نه‌بوون.\nقه‌ده‌غه‌كردن و سنووردانان و یاسا و ڕێسا، هێشتا ئه‌وانیش نه‌بوون.\nبه‌ڵكو پێغه‌مبه‌ر (د.خ) ته‌نها و ته‌نها له بیری یه‌ك شتدا بوو، به‌واتایه‌كی تر تاقه شتێك سه‌ودای سه‌ری وی بوو ئه‌ویش ئه‌وه‌بوو چۆن بته‌كان له فیكر و بیكردنه‌وه‌كاندا وه‌رده‌رنێت و، باوه‌ڕبوون به‌خودا له شوێنیدا جێگیر بكات.\nبۆیه به‌چاوكردن له‌م دۆخه ده‌كرێت كه‌سانێك له‌م سێ ساڵه‌ی سه‌ره‌تادا به موسڵمانێتی مردبن له‌كاتێكدا موسڵمانگه‌لێكی عاره‌قخۆر و نوێژنه‌كه‌ر و ڕۆژوونه‌گر و حه‌ج نه‌كه‌ر و زه‌كات نه‌ده‌ریش بووبن!\nساڵانی دواتر یه‌كه یه‌كه و به‌شێوه‌یه‌كی پله‌پله بنه‌ماكانی تری عه‌قیده و ئه‌حكامه شه‌رعییه‌كان فه‌رز ده‌كرێن، له‌ساڵی حه‌وته‌می پێغه‌مبه‌رایه‌تیدا ( حیجاب ) فه‌رز ده‌كرێت، له مه‌دینه‌شدا مه‌یخواردنه‌وه حه‌رام ده‌كرێت، له مه‌ككه‌دا پێغه‌مبه‌ر (د.خ) نه‌یفه‌رموو ئه‌ی خه‌ڵكینه، ئه‌ی ئومه‌ت، ئه‌ی عه‌ره‌ب: بۆئه‌وه‌ی باوه‌ڕتان له‌سه‌ر یه‌كتاپه‌رستی دابمه‌زرێت پێویسته ده‌ستبه‌رداری ته‌واوی نه‌ریت و كرده‌وه‌ی له پێشینه‌تان بن. عاره‌ق له كۆتا ساڵه‌كانی پێغه‌مبه‌رایه‌تیدا حه‌رام كرا ئه‌ویش ئه‌و كاته‌ی خودا فه‌رمووی : [ێسْأَلُونَكَ عَنِ الْخَمْڕ ۆالْمَیْسِڕ قُلْ فِیهِمَا إِپْمٌ كَبِیرٌ ۆمَنَافِعُ لِلنَّاسِ ۆإِپْمُهُمَا أَكْبَرُ مِنْ نَفْعِهِمَا….] [البقره : 219] واته: عاره‌ق خواردنه‌وه حه‌رامه له‌گه‌ڵ ئه‌وه‌ی سوودی هه‌یه بۆتان، به‌ڵام خراپییه‌كه‌ی زۆرتره له سووده‌كه‌ی.\nپێغه‌مبه‌ر (د.خ) له‌سه‌ر زمانی خوداوه ده‌فه‌رمووێت پێیان بڵێ: وانه‌زانن من نازانم عاره‌ق له پاڵ زیانه زۆره‌كه‌یدا سوودێكی كه‌میشی هه‌یه، ئه‌وه‌م قبوڵه كه سوودێكی هه‌یه، ڕاسته به‌ڵام ئه‌وه بزانن زیانی زۆر زیاتره، ڕووگه‌ی ئه‌م ڕوونكردنه‌وه‌یه له‌كه‌سانێكه كه خاوه‌نی هه‌ست و هۆشن. بۆیه ده‌بینین به شێوه‌یه‌كی ده‌مارگیر و په‌ڕگیرانه به‌هۆكارێكی په‌نهان و نه‌زانراو عاره‌ق حه‌رام ناكات، به‌ڵكو به‌هۆی ئه‌وه‌وه حه‌رامی ده‌كات له‌پاڵ سووده كه‌مه‌كه‌یدا زیانگه‌لی گه‌وره‌ی ئینسانی و كۆمه‌ڵایه‌تی هه‌یه، له‌به‌رئه‌وه كاتێك پێغه‌مبه‌ر (د.خ) به‌م شاره‌زایی و زانیارییه قوڵه‌وه دێت باس له حه‌رامبوونی عاره‌ق ده‌كات، موسڵمانان به قسه‌ی ده‌كه‌ن و به‌ته‌واوه‌تی له خواردنه‌وه‌ی دووره په‌ڕێز ده‌بن.\nبه‌ڵام هیچ كه‌سێك گوێ به قسه‌ی ئه‌و مه‌لایه نادات كه دێت و، ده‌ڵێت: ( مۆسیقا ) حه‌رامه، وه‌لێ له مه‌ودای ته‌مه‌نیدا ته‌نها ئاوازێكی مۆسیقای نه‌ژنه‌وتووه، ئه‌گه‌ر جارێكیش گوێی له پارچه مۆسیقایه‌ك بووبێت یان هه‌ر لێی نه‌گه‌شتووه یاخود گوێی خۆی لێ كه‌ڕ كردووه.\nئه‌ی ئه‌و كه‌سه‌ی كه ده‌ڵێیت: گۆرانی حه‌رامه، ئه‌سڵه‌ن تۆ ده‌زانین گۆرانی چییه؟!\nئه‌سڵه‌ن تۆ ده‌زانین ئه‌و مۆسیقایه‌ی كه ده‌ڵێی حه‌رامه: مۆسیقایه‌كی میللیی یان شۆڕشگێڕیی یان ڕۆمانسی یان زانستییه، ئایا توانای ئه‌وه‌ت هه‌یه پۆلبه‌ندیان بكه‌یت و جۆره جیاوازه‌كانیمان پێ بێژیت؟! له‌كاتێكدا مۆسیقا هه‌زار پۆل و جۆری هه‌یه، مێژووی درێژخایه‌نی خۆی هه‌یه، تایبه‌تمه‌ندی خۆی هه‌یه، بێگومان نه‌خێر هیچی ئه‌مانه‌ت نه‌زانییوه.\nبۆیه ئه‌و كاته‌ی فتوا ده‌ده‌یت و ده‌بێژیت ( مۆسیقا حه‌رامه)، به‌لاته‌وه ئاسایی بێت كه كه‌س گوێ به قسه‌ت نه‌دا، توڵی فه‌توات مه‌ترێك دوو مه‌تر بڕ نه‌كا، له‌به‌رئه‌وه‌ی تۆ فه‌توای حه‌رامبوونی شتێكت داوه كه خۆشت نازانی چییه؟!\nPrevious واقیع …. جەبار حەمەد\nNext من و دەریا …. عەباس جەمیل جێماو


بەڕێوەچوونی ئاهەنگی دووەمین خولی دەرچووانی زانکۆی چەرموو - Directorate of Media\nبەڕێوەچوونی ئاهەنگی دووەمین خولی دەرچووانی زانکۆی چەرموو\nposted Sep 2, 2019, 12:10 PM by Twana Hadi [ updated Sep 3, 2019, 12:35 AM ]\nئێوارەی ئەمڕۆ رێکەوتی (2/9/2019) بە سەرپەرشتی بەڕێز (پ.د.صلاح رضا سعید) سەرۆکی زانکۆی چەرموو و بە ئامادەبوونی بەڕێز (د. هەڤاڵ ئەبوبەکر) پارێزگاری سلێمانی و بەڕێز (ئازاد محمد أمین) سەرۆکی ئەنجومەنی پارێزگای سلێمانی و بەڕێز (رمک رمضان) قائیمقامی چەمچەماڵ و سەرۆکی چەند زانکۆیەک و بەڕێوەبەری فەرمانگەکانی چەمچەماڵ و نوێنەری لایەنە سیاسیەکان ئاهەنگی دووەمین خولی دەرچووانی زانکۆی چەرموو بۆ ساڵی خوێندنی (2018-2019) لە هۆڵی (شاکر فەتاح) لە چەمچەماڵ بەڕێوەچوو.\nسەرەتای ئاهەنگەکە دوای هەستان وتنەوەی مارشی نەتەوەیی بەڕێز (پ.ی.د. هونەر أمین) ڕاگری کۆلێژی کارگێڕی گشتی و بەڕێوەبردنی سامانی گشتی و سەرۆکی لیژنەی باڵای ئاهەنگی دەرچووان وتەی بەخێرهاتنی پێشکەش کرد، دواتر بەڕێز (پ.د.صلاح رضا سعید) سەرۆکی زانکۆ ووتەی زانکۆی پێشکەش کرد، پاشان وتەی نوێنەرایەتی گشتی خوێندکاران پێشکەشکرا لە لایەن (محمد ئەبوبەکر) ، و دواتر بەڕێز (پ.ی.د. علی وهاب کریم) یاریدەدەری سەرۆکی زانکۆ بۆ کاروباری کارگێڕی و دارایی داوای لە سەرۆکی زانکۆ کرد بۆ پێدانی بڕوانامە بە دەرچووانی کۆلێژ و بەشەکان، دواتر لە لایەن ڕاگرەکانە و داوای پێدانی بڕوانامە کرا لە سەرۆکی زانکۆ.\nلە کۆتاییدا بڕوانامە پێشکەشی دەرچووان کرا و بە وێنەگرتنی ستافی مامۆستایان لەگەڵ خوێندکاران لەسەر ستەیج کۆتایی بە مەراسیمی ئاهەنگەکە هات. کۆی دەڕچووانی کۆلێژی پەروەردەو زمان و کۆلێژی کارگێڕی گشتی و بەڕێوەبردنی سروشتی (550) دەرچوو بوو بۆ بەشەکانی (کوردی، عەرەبی، ئینگلیزی، زانستە گشتییەکان، پەروەردەو دەروونناسی، کۆمپیوتەر، فیزیا، کوردی-ئێوران، ئینگلیزی-ئێواران، زانستە کۆمەڵایەتییەکان-ئێواران، کارگێڕی، ژمێریاری).


شاعیری نیشتمان په روه ر مامۆ ستا قانیع\nشاعیری نیشتمان په روه ر مامۆ ستا قانیع\nئه‌ی وه‌ته‌ن خۆ مه‌ن به ناحه‌ق سه‌رکه‌ز و ئاواره نیم\nرۆڵه‌که‌ی خۆتم به پاکی دوژمن و خوێن خواره نیم\nچونکه رۆڵه‌ی کوردستانم وه‌حشی و په‌تیاره نیم\nوا مه‌زانه که‌وته رۆژی خوی وه‌ها بێکاره نیم\nسه‌یری مه‌غزی دوژمنت که تێکه‌ڵی خوێناومه\nقوربانی ئه‌م خاکه‌یه ئه‌م رۆحه له به‌رما\nسۆزی دڵی پڕ ده‌رده که خوڵیایه له سه‌رما\nئاماده‌یی مه‌یدانم و ئه‌م به‌رگه که پۆشیم کفنه نه وه‌کوو جاکه‌ت و پانتۆڵه له به‌رما له ئه‌سڵا خه‌ڵكی دۆڵاشم. مه‌ریوانه شوێنی ئه‌ژدادم. محه‌مه‌د (كابلی)م ئه‌مما، ته‌خه‌لوس(قانع)م ناوه قانع سه‌ره‌تای وه‌رزی تاڵی ژیانی ئه‌م شاعیره له کۆتایی ساڵه‌کانی سه‌ده‌ی نۆزده‌یه مه‌وه واتا له ساڵی 1898ی زاینی‌یه‌وه ده‌ست پی ئه‌کات. دوای ئه‌وه‌ی ده‌ره‌به‌گه‌کانی ناوچه‌ی مه‌ریوان باوکی ئه‌م شاعیره‌یان ئاواره کرد و مڵک وماڵیان داگیرکردن به ده‌م ئه‌و لێقه‌وماویه‌وه وه‌کوو مناڵی ده‌ربه‌ده‌رێک له رۆژی 15ی ئه‌یلولی هه‌مان ساڵدا له ئاوایی (رێشین) له بناری شاره‌زوور له دوای چوارده خوشک چاوی به دنیا هه‌ڵ هینا ... به‌و حاڵه‌شه‌وه کڵۆڵی ده‌ستی له یه‌خه‌ی نه‌کرده‌وه. له ته‌مه‌نی (40 ) رۆژیدا باوکی کۆچی دوایی ئه‌کات و تازه پێره‌وکه ئه‌بێ كه دایکیشی ئه‌مرێ. مامه‌کانی نازی ناکێشن. ئاخۆ مناڵه ده‌ربه‌ده‌رێک له‌و ته‌مه‌نه‌دا چون ژیابێت تۆماری ژیانی ئه‌م منداڵه مه‌ینه‌ت دۆسته له زه‌مینه‌یه‌کی ده‌ربه‌ده‌ری و پڕ له کوێره‌وه‌ری‌یه‌وه ده‌ستی پێ‌کرد. شه‌رم نیه ئه‌گه‌ر بڵین رۆژان له ناو مناڵاندا و شه‌وان له‌سه‌ر ته‌نوران ژیانی به‌سه‌ر ئه‌برد ... تاماوه‌یک ئینجا به هۆی خزمێکی دووریانه‌وه که ناوی (ئاغا سه‌یدحسین)و خه‌ڵکی دێ‌ی (چۆڕ) بوو له ناوچه‌ی (مه‌ریوان) پێ ئه‌نێته زه‌مینه‌ی ژیانێکی تره‌وه ناو براو ئه‌یباته لای خۆی له حوجره ئه‌ینێته به‌ر خۆیندن و به پێی نه‌ریتی فه‌قه‌یه‌تی ئه‌و رۆژگاره له سوخته‌ییه‌وه‌ده ست پێ ئه‌کات به‌ر له‌وه‌ی به ته‌واوی فێری خۆیندنه‌وه و نووسین بێت جاروبار شیعری سه‌رزه‌نشتیی دا ئه‌نا و هه‌ر ئه‌مه‌ش بوو به بنچینه‌ی شاعیریتی دواڕۆژی ...\nهه‌زار ره‌حمه‌ت له ئارامگاهی به‌رزی سه‌ییدی چۆڕی\nكه منداڵ بووم به لوتفی خۆی مه‌ساری ژینمی گۆڕی که شۆڕشی\nئوکتوبه‌ری سۆسیالیستی به پێچه‌وا نی نیاز و ئاره‌زوی ئیمپریالیزم تای کێشی سیاسی ئه‌نجامی شه‌ڕه‌که‌ی به بارو دۆخێکی سه‌ر به قازانجی زۆربه‌ی گه‌لانی ناوچه‌که کێشایه‌وه سه‌ره‌تای بیر کردنه‌ویکی نوێ له ژیانی رۆشنبیری شاعیردا سه‌ری هه‌ڵدا ... دوای ئه‌وه جارێکی‌تر ده‌ست ئه‌کاته‌وه به خۆیندن ئینجا هه‌وای گه‌ڕان به ناو شاره‌کانی کوردسانیا ئه‌که‌وێته سه‌ری بۆ خۆیندن سنه و سابڵاغ و شنۆ و هه‌ولێر و کۆیه و که‌رکووک و سلێمانی و بیاره گه‌ڕاوه. دوا قۆناغی خۆیندنی دێنێته‌وه مه‌ریوان ئینجا به یه‌کجاری ده‌ستی لێ هه‌ل ئه‌گرێ ... له سه‌ره‌تای لاویدا دوچاری نه‌خۆشی ته‌نگه نه‌فه‌سی asthma ئه‌بێ تا دێت لێ‌ی زیاد ئه‌کا له ئه‌نجامدا هه‌ر به‌و ئازاره‌ش سه‌ری نایه‌وه ... ئه‌و ناكۆكیه خێڵهَكیانهَ‌ی نێوان بنه‌ماڵه‌ی شاعیر و ده‌ره‌به‌گه‌كانی ناوچه‌ی مه‌ریوان ماكێكی له بیر نه‌چوونه‌وه‌ی له ده‌روونی شاعیردا خوڵقاند. رۆژ له دوای رۆژ له ناو جموجۆڵی فیكری شاعیردا زیادی ئه‌كرد. ئه‌مه له لاییك له سه‌ره‌تای بیسته‌كانیش به دواوه كه ناو به ناو هه‌واڵی پێوه‌ندی سیاسیانه‌ی توند و تۆڵ و هاریكاری نێوان كۆڕ و كۆمه‌ڵ و تاقمه سیاسیه‌كانی ئه‌و سه‌رده‌مه‌ی كوردستانی توركیا و كه‌ماڵیه‌كان ئه‌گه‌یشت بێ ئارامی خۆشی شاعیری دائه‌گرت ... دیسانه‌وه له لایه‌كی‌تریشه‌وه سه‌ركه‌وتنی شۆڕشه مه‌زنه‌كه‌ی ئوكتۆبر و سه‌ره‌تای بڵاو بونه‌وه‌ی بیر و باوه‌ڕی پێشكه‌وتن خوازانه‌ی دژ به فاشیزم له ناو توێژ و کۆمه‌ڵه خۆینده‌واره‌کاندا ئه‌مانه هه‌موو زه‌مینه‌یه‌کی نیشتمان په‌روه‌رانه‌و نه‌ته‌وایه‌تیانه یان خولقاند بووه پاشگه‌ز بوونه‌وه‌ی که‌ماڵیه‌کان به‌رامبه‌ر مه‌سه‌ڵه‌ی کورد و به‌ر پابوونی شۆڕشه ناو به‌ناو پچراوو یه‌ک له دوای یه‌که‌کانی کوردستانی تورکیا ئاگری داغ و بیرو باوڕی زۆربه‌ی لاوه خۆینده‌واره‌کانی خسته به‌ر مه‌ودایه‌کی نه‌ته‌وایه‌تی و نیشتمانیانه‌ی كاریگه‌ر ...\nئاماده‌یی مه‌یدانم و ئه‌م به‌رگه که پۆشیم\nکفنه نه وه‌کوو جاکه‌ت و پانتۆڵه له به‌رما به هۆی دوهه‌مین شه‌ڕی جیهانگیری‌یه‌وه بیرو باوه‌ڕی پێشکه‌وتووانه له‌وڵاتدا په‌ره‌ی سه‌ندو ئه‌م په‌رسه‌ندنه‌ش بووه هۆی زیاتر هاندانی شاعیر له دژی رژیمی ده‌ره‌به‌گایه‌تی وکۆلۆنیالیزم وه‌کوو وتمان ئه‌و ناکۆکیه خێڵه‌کیانه‌ی نێوان شاعیر و چه‌ند ده‌ره‌به‌گێک گۆڕایه سه‌ر شێوه‌ی کێشه‌یه‌کی سیاسی دژ به تێکرای رژیمه‌که ... هه‌ر چه‌ند مه‌ودای بیرکردنه‌وه‌ی له کێشه‌ی نێوان خاوه‌ن مڵک و ره‌عیه‌ته‌كان قووڵتر بوایه‌ته‌وه ئه‌وه‌نده هه‌ڵوێستی به‌رامبه‌ر تێکرای ده‌ره‌به‌گایه‌تی توندتر ئه‌بوو . له‌م قۆناغه‌دا شاعیر تێکه‌ڵ به ئه‌وه ده‌بی شۆڕشی نهێنی بوو جه‌مسه‌ری فیکری به ئه‌ده‌بی شۆڕشگێڕانه‌وه جۆشی خواردوه و گوتویه:\nکاکی مالک پێم بڵێ بۆچی ئه‌مه ئایینته\nخوێن مژینی ژێر ده‌سه‌ی بێ ده‌سه‌ڵاتان دینته\nیه‌ك قرۆشت دا به رجعی تورک و تاپوت گرته ده‌س\nتا قیامه‌ت ئه‌و قرۆشه مایه‌کاری ژینته له به‌ر ئه‌وه‌ی کۆمه‌ڵگای کورده‌واری ئه‌و سه‌رده‌مه کۆمه‌ڵگایه‌کی ئاینی و ده‌ره‌به‌گایه‌تی بووه سروشتی کۆمه‌ڵگا که‌مان له وڵاتێکی پێشه سازی نه‌چووه که ده‌سه‌ڵاتی سه‌رمایه‌داران خه‌ڵکیان چه‌وساند بێته‌وه بۆیه شیعره‌کانی به زۆری له گه‌ڵ جوتیاراندا ئه‌دوی وبه‌ر هه‌لستی ده‌ره‌به‌گه‌کان ئه‌کات ... وه‌کوو وتمان له سه‌رتای سیه‌کانا شیعره‌کانی شاعیر به زۆری له ناو که‌وانێکی نه‌ته‌وایه وتیانه‌و نیشتمانیدا ئه‌سوڕایه‌وه خۆشه‌ویستی بۆ خاک و گه‌له‌که‌ی له زۆربه‌ی شیعره‌کانی ئه‌و سه‌رده‌مه خۆی ئه‌نوێنی.... لایه‌نه له یه‌ک نه‌چوه‌کانی شیعره‌کانی شاعیر ئه‌وه ئه‌گه‌یه‌نی که زاده‌ی فیکری یه‌ک سه‌رده‌م وپێویستی یه‌ک قۆناغ و به‌رهه‌می یه‌ک ئیش وئازارنین... وه زۆربه‌ی شیعره‌کانی ئه‌م قۆناغه‌ی رواڵه‌تی چه‌رخێکی ئه‌ده‌بی نوی پڕ له سیاست نیشان ئه‌دا ... به لام هندێک هه‌ڵوێستی ئایینی له وڵاتدا به به‌شێک له که‌ره‌سه‌ی ده‌ست به سه‌ر فیکری ئازادی خوازانه‌دا گرت ... هه‌ر له به‌ر ئه‌مه‌ش بووه حه‌زی له مه‌لایه‌تی کردن نه‌کردوه هه‌ر وه‌کوو له‌م شیعره‌دا ده‌رئه‌که‌وی .....\nله به‌ر په‌ستی گه‌لی کورده که‌وا بێگانه زاوامه\nله سه‌ر ئه‌م هۆزه چه‌ن ساڵه به ته‌نیا هه‌وڵ و داوامه\nبه خۆڕایی له ده‌ستیدا سه‌فای ئه‌م ز‌ێد و ماوامه\nمه‌لایی و خوێنده‌واری خۆ ره‌وشتی خۆم و باوامه\nبه‌ڵام من ئاره‌زوی نان و ژیانی وه‌ک مه‌لا ناکه‌م له سه‌ره‌تای په‌نجاکانا ده‌ستی کرد به چاپ کردنی هه‌ندێک له شیعره‌کانی به شێوه‌ی دیوانی جیا جیا و قه‌واره‌ی تایبه‌تی چاپ بکا وه‌کوو گوڵاڵه‌ی مه‌ریوان .... باغچه‌ی کوردستان ... چوارباغی پێنجوێن ... شاخی هه‌ورامان .... ده‌شتی گه‌رمیان... له سه‌ره‌تای سیه‌کان به دواوه شیعره‌کانی شاعیر وه‌کوو پێشڕه‌وێکی ئه‌ده‌بی شان‌به‌شانی رێزی پێشه‌وه‌ی بزووتنه‌وه‌ی نیشتمانی کورد روێشتووه ... له ناوه‌راستی په‌نجاکانا له نووسین و شیعر دانان سارد بووه .. له کۆتایی په‌نجاکاندا چه‌ند جارێك تووشی ئاڵۆ‌زی و ناره‌حه‌تی بووه له‌وانه به حه‌بسی بردوویانه بۆ به‌ندیخانه‌ی به‌سره و له‌ویه‌وه بۆ عه‌ما‌ره هێناویانه‌ته‌وه بۆ به‌غدا..... له ساڵی 1960دا ماڵی خۆی له شاری سلێمانی ئه‌بێ و له به‌ندیخانه‌ی سلێمانی وانه‌ی کوردی نوسین به به‌نده‌کان ئه‌ڵێته‌وه له سه‌ره‌تای شه‌سته‌کان به دواوه تووشی دڵشکاوی و ئازاری ده‌رون ئه‌بی و ئه‌چێ بۆ ناوچه‌ی شلێر له قه‌زای پێنجوێن .. له سه‌ره‌تای ساڵی 1963دا به هۆی باری ئاڵۆزی ناوچه‌که‌وه له گه‌ڵ دانیشتوانی چه‌ند دێكدا ئه‌ڕۆن و ئه‌چه‌نه ئه‌و به‌رسنووره‌وه هه‌ر ئه‌وشه‌وه له‌و به‌ر سنووره‌وه ئه‌یگرن و له‌گه‌ڵ (وریا)ی کوڕی ئه‌یانبه‌ن بۆ به‌ندیخانه‌ی (قه‌جه‌ر) له تاران و ماوه‌یه‌ک له به‌ندیخانه ئه‌یان هێڵنه‌وه له کاتی ئه‌و به‌ندی‌یه‌دا نه‌خۆشیه‌که‌ی زۆری بۆ دێنی و هیوا بڕاوی ژیانی ئه‌بێوبه‌م جۆره باسی به‌ندیخانه‌که‌ی ئه‌کات\nئاخرین ماڵی ژیانم کونجی به‌ندیخانه‌یه\nئه‌م که‌له‌بچه مه‌رهه‌می زامی دڵی دێوانه‌یه\nبووکی ئازادیم ئه‌وێ خوێنم خه‌نه‌س بۆ ده‌ست و پی‌ی\nئه‌ڵقه ئه‌ڵقه‌ی پێوه‌نم وه‌ک پڵپڵه‌و له‌رزانه‌یه\nگه‌رچی دوژمن وا ئه‌زانێ من به دیلی لاڵ ئه‌بم\nباش بزانێ کونجی زیندانم قوتابی خانه‌یه\nگرتن و لێدان و کوشتن عامیلی ئازادی‌یه\nتۆپ و شه‌ستیر و که‌له‌بچه لام وه‌کوو ئه‌فسانه‌یه\nبیری ئازادیم له زیندانا فراوانتر ئه‌بێ\nقۆڕَ به سه‌ر ئه‌و دوژمنه هیوای به به‌ندیخانه‌یه\nگه‌ر به ئازادی نه‌ژیم مردن خه‌ڵاته بۆ له‌شم\nنۆکه‌ری و سه‌ر دانه‌واندن کاری نامه‌ردانه‌یه\nچاوه‌ڕوانی شۆڕشێکم عاله‌مێ رزگار بکا\nمیلله‌تم بۆ ئه‌و مه‌به‌سته کردوه‌ی شێرانه‌یه\nچه‌کی شۆڕشگێڕی من نووسین و بیر و باوه‌ڕه\nراپه‌ڕینه هه‌ڵمه‌ته پڕ نه‌عره‌ته‌ی کوردانه‌یه\n(قانع)م ئه‌مڕۆ له زیندانا به ئازادی ئه‌ژیم\nسه‌د هه‌زار له‌حنه‌ت له‌وه‌ی وا نۆکه‌ری بێگانه‌یه...\nکه له به‌ندیخانه‌ی ( قه‌جه‌ر ) به‌ره‌ڵڵا کرا ئه‌گه‌ڕێته‌وه بۆ ناو ئه‌و باره ئاڵۆزه‌ی تیایا ده‌رباز بو.. جارێکی‌تر دێته‌وه ناوچه‌ی پێنجوێن و له سه‌ره‌تای به‌هاری ساڵی 1965دا به ماڵه‌وه له‌دێ (له‌نگه‌دێ) له ناوچه‌ی شلێر نیشته‌جێ ئه‌بێ و هه‌ر به هه‌مان نه‌خۆشی له 7/5/1965دا له ته‌مه‌نی 67 ساڵیدا به‌ده‌م گۆشه‌گیری‌یه‌وه کۆچی دوایی ئه‌کات .... ته‌رمه‌که‌ی له گۆڕستانی شێخ ئه‌وڕه‌حمان که گۆڕستانێکی بچوکه و که‌ووتوته به‌ری رۆژئاوای دێ‌ی ناوبرا و نێژرا وه ...\nسه‌رچاوه: دیوانی قانع به یارمه‌تی بورهان قانع


داهاتی دەروازە سنورییەکانی عێراق ئاشکرا کرا\nئامارى نوێ لەو بارەیەوە\n2020.11.18 - 22:24\nدەستەی دەروازە سنورییەکانی عێراق ڕایگەیاند، داهاتی باج وگومرک لەدەروازە سنورییەکانی عێراق لەگەڵ ئێران و بەندەرە ئاوییەکان لەماوەى کەمتر لە 12 مانگدا زیاترلە تریلیۆنێک دینار بووە.\nلەڕاگەیەندراوێکی دەستەکە، کەوێنەیەکی دەست "ناس کورد"کەوتووە ( 18ی تشرینی دووەمی 2020) ئاماژە بەوە کراوە،"داهاتی باج و گومرک لە ماوەی نێوان سەرەتای ئەمساڵ و13ی ئەم مانگەدا، زیاترلەتریلیۆنێک و33 ملیار دینار بووە".\nئاماژە بەوەشکراوە،"سەرباری داخستنی بەشێکی زۆرلە دەروازە سنورییەکانی نێوان عێراق و ئێران بۆ ماوەی شەش مانگ، بەهۆی بڵاوبوونەوەی ڤایرۆسی کۆرۆنا، بەڵام ئەو داهاتەی کە لە ئێستادا بەدەست هاتووە زۆر زیاترە لەو داهاتەی کە لە ساڵی 2019دا و لە هەمان ماوەدا بەدەست هاتووە".\nڕاگەیاندراوەکە ئەوەی خستووەتە ڕوو،"لەساڵی 2019 داهاتی باج و گومرک لەو دەروازانەدا نزیکەی 274 ملیار دیناربووە کە ئەوەش جیاوازییەکی زۆری لەگەڵ ئەو داهاتەدا هەیە کە لە ئێستا بەدەست هاتووە".\nڕاگەیەندراوەکە ئاماژەى بەوە کردووە، چڕکردنەوەی ڕێکارەکان بۆ بەرگرتن لە پڕۆسەکانی بەهەدەردانی سامانی گشتی و قەڵاچۆکردنی گەندەڵی و بەقاچاخبردن ڕۆڵی بەرچاوی هەبووە لە زیادبوونی ئەو داهاتانە، مستەفا کازمی، سەرۆکوەزیرانی عێراق سەرپەرشتی ڕاستەوخۆی پڕۆسەی بە نیشتیمانیکردنی ئەو دەروازانە دەکات.\nسوید ڕێگەینەدا وەزیرێکى پێشووى عێراق بچێتە خاکى وڵاتەکەیەوە\n2020.11.27 - 23:48\nقەدەغەى هاتوچۆ لە پارێزگایەکى عێراق راگەیەنرا\n2020.11.27 - 22:35


سەرەتا»هه‌واڵ»هواوی ١١ میلیۆن دۆلار وه‌ک قه‌ره‌بوو له سامسۆنگ ده‌سێنێت و شکایه‌تی لێده‌کات\nشه‌ش مانگی ڕابردووه شه‌ش مانگی زۆر ناخۆش و دژوار بووه بۆ کۆمپانیای سامسۆنگ به‌ڵام وا دیاره دشواریه‌کانی ئه‌م کۆمپانیایه کۆتایی پێ نایه‌ت دوای کێشه‌کانی گالاکسی نۆت ٧ و ته‌قینه‌وه‌ی پاتریه‌که‌ی و ئه‌و هه‌موو زیانه‌ی به سامسۆنگ گه‌یاند وه گیرانی به‌رێوبه‌ری سامسۆنگ به تاوانی گه‌نده‌ڵی کردن به‌ڵام له‌م کۆتایه‌نه‌دا دادگای چینی سامسۆنگی به تاوانی ده‌ست درێژی (دزینی ) داهێنانه‌که‌نیه‌وه زیاتر له ١١میلیۆن دۆلار که به‌رامبه‌ره به ٨٠ میلیۆن یوان ـه له‌لایه‌ن سامسۆنگه‌وه بدرێت به کۆمپانیای هواوی\nبه‌پێی راپۆرتێکی رۆیته‌ریزش بێت ، هواوی ٥ سکاڵای به‌رز کردۆته‌وه به‌رامبه‌ر ٥ کۆمپانیاییه سێ له کۆمپانیاییه سامسۆنگ بوون و دوانه‌که‌ی تریش دوو کۆمپانیای تری چینی بوون\nهۆکاری ئه‌م شکایه‌ته بۆ ئه‌وه ئه‌گه‌رێته ، دروست کردن و فرۆشتنی زیاتر له ٢٠ مۆدێل مۆبایل و تابلێت ـی سامسۆنگه که بۆ دروستکردنیان سود وه‌رگیراوه له بیرۆکه و داهێنانی هواوی . وه سه‌رئه‌نجام بۆ ٥ پێنج کۆمپناییه‌که یاسای وه‌ستاندنیان به‌سه‌ردا دراوه وه ده‌بێت سامسۆنگ و ئه‌و دوو کۆمپانیای تریش قه‌ره‌بووی هواوی بکه‌نه‌وه .\nهه‌رچه‌نده به فه‌رمی جارێکه دیار نیه که سامسۆنگ چی له هواوی دزبێت به‌ڵام بێگومان له رۆژانی داهاتوودا ڕوون ده‌بێته‌و‌ه\nوه هواوی ده‌لێت قه‌ره‌بووی ٢٠ میلیۆن ئامێری ده‌وێت که به رێژه‌ی ١٢.٧ میلیار دۆلار فرۆشراون به وته‌ی رۆیته‌رز ئێس ٧ـیش له نێوانیاندا هه‌بێت ،\nوه وته‌بێژی هواوی به‌پێی رۆیته‌رز بێت ڕازین له بڕیاره‌که‌ی دادگا وه سامسۆنگیش ئه‌لێت دوای گه‌ڕان و ورده‌کاری بۆ ئه‌م که‌یسه بڕیار ئه‌ده‌ن که چۆن وه‌ڵامدانه‌وه‌یان بۆ دادگا هه‌بێت\nهه‌روه‌ها بردنه‌وه‌ی هواوی هێنده گه‌وره نیه به‌شی ئایتی و مۆبایلی سامۆسنگی له ماوه‌ی ساڵی ڕابردووه ٢.١ ملیار دۆلاری به‌ده‌ست هێناوه که زۆربه‌ی ئه‌و رێژه‌یه به‌هۆی گالاکسی ئێس ٧ و ئێس ٧ ئێچه‌وه بووه وه ١١ میلیۆن دۆلار له به‌رامبه‌ر ٢ ملیار به‌ڕاستی شتێکی ونه\nژێده‌ر ؛ AA\nبابەتەكانی پێشووترئه‌پڵ هۆشداری ئه‌دات به به‌کارهێنانی وه‌شانی IOS 10.3 ده‌رباره‌ی له خۆوه چالاکبوونی خزمه‌تگوازریه‌کانی نێو ئایکڵاوده‌که‌یان\nبابەتی دواتر تاقیکردنه‌وه‌ی ئازاردانی گالاکسی ئێس ٨ به‌هۆی چه‌قۆ و چه‌کوشه‌وه !


نەوشیروان مستەفا، ڕێكخەری پێشووی گۆڕان. وێنە؛ سوركێو محەمەد\nلە یادی كۆچی دوایی نەوشیروان مستەفادا، پرسی گفتوگۆی ناوخۆیی بۆ چارەسەری كێشەكانی گۆڕان بووەتە باسێكی گەرمی ناو بەرپرسانی ئەو بزووتنەوەیە، ناڕازییەكان هەندێكیان هێندە بەتەنگ چارەسەری كێشەكانەوەن، بە "خەون پێوە بینین" ناوی دەبەن، هەندێكی دیكەشیان دەڵێن: كێشەكان بە جۆرێك قووڵ بوونەتەوە چارەسەریان "ئەستەمە".\nدووەم ساڵیادی كۆچی دوایی نەوشیروان مستەفا ڕێكخەری پێشووی بزووتنەوەی گۆڕانە، بزووتنەوەكە لە دوای مەرگی ڕێكخەرەكەی ڕوبەڕوی كێشەی قووڵ بووەتەوەو چەندین بەرپرسی باڵا لێی دوور كەوتوونەتەوە، تائێستاش هیچكام لەو هەوڵانە سەركەوتوو نەبوون كە لە قۆناغە جیاجیاكاندا دراون بۆ چارەسەری گرفتەكان.\nكێشەو ناكۆكییەكان بەجۆرێكن ڕۆژانی ڕابردوو بەرپرسانی ئاڕاستە جیاوازەكانی گۆڕان(ڕازیی‌و ناڕازیی)، بە ئاشكراو لە میدیاكانەوە ڕەخنەی تووندیان ئاڕاستەی یەكتر كرد، بەڵام هەمووان هێشتا بە گەورەیی باسی نەوشیروان مستەفا دەكەن، بەجۆرێك ئاڕاستە ناڕازییەكەی گۆڕان، بەرپرسانی بزووتنەوەكە بەوە تۆمەتبار دەكەن كە "لە ڕێبازی نەوشیروان مستەفا لایانداوە".\nهەربۆیە هەندێك بەرپرسی گۆڕان، دووەم ساڵیادی ڕێكخەرەكەیان وەكو دەرفەتێك دەبینن بۆ گفتوگۆو چارەسەری كێشە ناوخۆییەكانیان، هەریەكە لە یوسف محەمەد سەرۆكی فراكسیۆنی گۆڕان لە پەرلەمانی عێراق‌و عەلی حەمەساڵح سەرۆكی فراكسیۆنی بزووتنەوەكە لە پەرلەمانی كوردستان، لەناو ئەو بەرپرسانەی گۆڕاندان كە پەیامی ئەنجامدانی گفتوگۆی ناوخۆییان بڵاوكردووەتەوە.\n"چارەسەر كردنی گرفت و كێشەكان بە سەنگەر لێكگرتن و سەنگەر گرتن لە گۆڕان‌و تۆمەت داتاشین و تەخوین كردنی یەكتر نابێ، بە گفتوگۆی هاوڕێیانەو ڕەخنەی بنیاتنە‌ر و لێكتێگەیشتن دەبێ" یوسف محەمەد وادەڵێت.\nسەرۆكی فراكسیۆنی گۆڕان لە پەرلەمانی عێراق پێیوایە، گۆڕان هێشتا لەباریایەتی بتوانێ پێشەنگایەتیی بەرەی چاكسازی لەناوخۆی هەرێم بكات، ئەوەش دەبەستێتەوە بە"خۆڕێكخستنەوەو خۆنوێكردنەوەو چارەسەری كێشە ناوخۆییەكان".\nهاوكات عەلی حەمەساڵح لەسەر هەمان پرس نووسیویەتی "ئێمە بتوانین لەگەڵ پارتی و یەكێتی گفتوگۆ بكەین، چۆن ناتوانین لە نێوخۆی خۆمان بەرنامەیەك بۆ بەڕێوەبردنی گۆڕان ئامادە بكەین".\nسەرۆكی فراكسیۆنی گۆڕان لە پەرلەمانی كوردستان، ئەوەش دەخاتە ڕوو، گۆڕان پێویستی بە ڕەخنە لێگرتنە بۆ چاككردن، "هەموو ڕەخنەیەك لە سەنگەری گۆڕانەوە بۆ چاككردنی گۆڕان ڕەوایە، بەڵام سەنگەر گرتن لە گۆڕان خزمەتە بە نەیارەكانمان".\nكێشە ناوخۆییەكانی زۆرن‌و بەشێكیان هەمان ئەو كێشانەن كە حیزبەكانی دیكەش بە دەستیانەوە گیرۆدە بوون، ئەو كێشانە هەندێكیان لە سەردەمی نەوشیروان مستەفاشدا هەبوون، بەڵام ئەو تایبەتمەندییانەی لەودا هەبوون وایكردبوو كێشەكان وەك قۆناغی دوای خۆی نەتەقنەوە، هەرچەندە ئەوكاتیش ناڕەزایی هەبوون، بەڵام نەدەگەیشتە ئەوەی لەسەر هەموو ئاستەكانی ناو گۆڕان لێكترازان ڕووبدات وەك ئەوەی ئێستا هەیە.\nعەبدوڵا كوێخا موبارەك، ئەندامی دەستلەكاركێشاوەی جڤاتی نیشتیمانی گۆڕان، لەبارەی گفتوگۆی ناوخۆیی‌و چارەسەری كێشەكانیان بۆ پەرەگراف وتی "ئێمە خەو بەوەوە دەبینین‌و هەنگاوێكی زۆر زۆر باشە".\nئەو كە باژێڕوانی مەكۆی چەمچەماڵی گۆڕان بوو، دوو خاڵ وەك كێشەی سەرەكیی ناودەبات كە پێویستیان بە چارەسەرە، وتی "یەكەم سیاسەت‌و بڕیاردانی گۆڕان بە تەواوی لەژێر دەستی جڤاتی نیشتیمانی بێت‌و هەموان پەیوەست بن بەو بڕیارانەی جڤات بە زۆرینە دەیدات‌و پابەندبن بە جێبەجێكردنی‌و كەس كێشەی بۆ دروست نەكات".\nدەربارەی كێشەی دووەم وتی "خاوەندارێتی‌و ئیدارەدان‌و بابی دارایی، بەتایبەت مەكۆی سەرەكیی لەژێر دەستی بزووتنەوەكەدا بێت‌و لەژێر دەستی كەس‌و گروپ نەبێت".\nعەبدوڵای كوێخا موبارەك پێیوایە چارەسەری كێشەكانی ناو گۆڕان پەیوەندیی بە دونیابینیی كەسەكانەوە هەیە، وتی "لەلایەن ئاڕاستەی بەرامبەر خەڵك هەیە ڕەنگە بەهیوابێت گۆڕان بكەوێتەوە سەرپێی خۆی، لەناو ئێمەش ڕەنگە خەڵك هەبێت بەرژەوەندیی تایبەتی خۆی هەبێت‌و لەپێناو بەرژەوەندیی تایبەت ناڕازیی بێت".\nئەو بەرپرسە دەستلەكار كێشاوەیەی گۆڕان پەیامی ئاڕاستەی بەرپرسانی بزووتنەوەكە كرد كە بە "ڕقی شەخسیی" كار نەكەن، وتیشی"ئەگەر تائێستا بەریەككەوتنیش هەبووە بیكەینە قوربانیی ئەوەی ئەگەر بەرامبەرەكەمان ڕازی بوون بەو خاڵانە ئامادەی گفتوگۆ بین".\nتائێستا چەندین ئەندامی جڤاتی نیشتیمانی‌و گشتیی گۆڕان‌و دەیان هەڵسوڕاو دەستیان لەكار كێشاوەتەوەو لە بزووتنەوەكە دووركەوتوونەتەوە، ئەوەش دوای دووركەوتنەوەی هەریەكە لە قادری حاجی عەلی‌و عوسمانی حاجی مەحمود كە دیارترین دوو بەرپرسی ناڕازیی گۆڕان بوون.\nدواین گروپی دەستلەكار كێشانەوە لە ڕیزەكانی گۆڕان دوو ڕۆژ لەمەوبەر بوو، كاتێك 5 هەڵسوڕاوی باڵای بزووتنەوەكە لە كەركوك وازهێنانیان ڕاگەیاند، لەناویاندا دوو ئەندامی جڤاتی نیشتیمانی‌و ئەندامێكی جڤاتی گشتیی هەبوون.\nئەحمەد عەزیز، ڕێكخەری ژوری ناوچە كوردستانییە دابڕێندراوەكانی گۆڕان، یەكێك بوو لەوانەی دەستی لەكار كێشایەوە، ئەو پێیوایە بۆ چارەسەری كێشەكان، گفتوگۆ پێویست نییە، بۆ پەرەگراف وتی "خۆیان دەزانن كێشەكان چییەو چەندین پڕۆژەیان پێدراوە، ئەو پڕۆژانەی گروپەكانی گۆڕان پێشكەشیان كردووە جێبەجێی بكەن، گۆڕان باش دەبێت، ئەوان گوێیان لەو پڕۆژانەش نەگرتووەو گۆڕانیشیان بەلاڕێدا بردووە".\nئەو كە هاوكات ئەندامی جڤاتی نیشتیمانی بزووتنەوەكە بوو، چارەسەری كێشەكان بە "ئەستەم" ناودەبات، وتی "بەتایبەت خانەی ڕاپەڕندن ئەو هەموو لادان‌و پێشێلكارییانەی كردوویەتی مەگەر خۆی هەڵبوەشێنێتەوە ئەوكات بواری گفتوگۆ هەبێت".\nئەحمەد عەزیز سەرچاوەی كێشەكانی بزووتنەوەكەی لە دوو خاڵدا چڕ كردەوە كە نزیكن لە هەمان دوو خاڵەكەی عەبدوڵای كوێخا موبارەك باسیكردن.\n"خانەی ڕاپەڕاندن شكستیان هێناوەو زۆر دەمێكە، خەڵك نائومێدبوو كە ئەوان دەستلەكار بكێشنەوە بۆیە خەڵك گروپ گروپ گۆڕانی بۆ ئەوان بەجێهێشت، بۆنمونە كاتی هەڵبَژاردن كە نیوەی دەنگەكان لەدەستدران ئەوان دەبوو دەستیان بكێشایەتەوە"ئەحمەد عەزیز وای وت.\nوتیشی"پرسی كۆمپانیای وشەو گۆڕان یەكلایی بكرێتەوە. هەموو كێشەكانی گۆڕان لەو دوو خاڵەوە سەرچاوە دەگرن، خانە جورئەتی نەبوو پرسی كۆمپانیای وشە لەگەڵ كوڕەكانی كاك نەوشیروان یەكلایی بكاتەوە بۆیە كێشەكان ئەوەندە قوڵبوونەوە چارەسەریان ئەستەمە".\nكۆمپانیای وشە پێشتر بەناوی نەوشیروان مستەفاوە بوو، ئێستا بەناوی كوڕەكانییەوەیەتی، كۆمپانیاكە خاوەنی ئەو موڵك‌و ماڵەیە كە لە نەوشیروان مستەفا بەجێماوە، ئەو خاوەندارێتییە لە دوای كۆچی نەوشیروان مستەفا هەڵایەكی زۆری لەناو گۆڕان دروست كردو تائێستاش لێكەوتەكانی بەردەوامن.\nموڵك‌و پارەی دەستی نەوشیروان مستەفا بۆ دامەزراندنی گۆڕان ئەوەبوو كە ساڵی 2006 لە مام جەلال سكرتێری گشتیی یەكێتی وەرگرتبوو؛ 10 ملیۆن دۆلار لەگەڵ گردی زەرگەتەو تەلاری چاودێری دارایی لە سلێمانی، دواتریش بۆ دەستخستنی داهات بووە خاوەنی پشكی لەسەدا 25ی سۆپەرماركێتێك بەناوی میترۆ لە تەنیشت گردەكە، پاشان مۆڵەتی كارگەیەكی چیمەنتۆی وەرگرت(ئێستا پشكیان هەیە لە كارگەی گاسن)، ئەمانە بەناوی كۆمپانیای وشەوەن.\nبەدوریی سەدان كیلۆمەتر لەزێدی خۆیانەوە، لە خاكێكی لمینی غەریبیدا كۆمەڵكوژكران و دوای سێ دەیە ڕوفاتەكانیان دۆزرایەوە.\nلە ڕۆژێكی بەهاری 2004، ئۆجەلان لە زیندانی دوورگەی ئیمراڵییەوە پارێزەرە ئەڵمانییەكەی بانگ دەكات و پێی دەڵێت، پەیامێكی زۆر گرنگی هەیەو..\nنامەكەی كۆسرەت ڕەسوڵ بۆ سەركردایەتی یەكێتی، دوای كۆبوونەوەی ئەمڕۆی ئێرانییەكان بووە لەگەڵ جەمسەرە جیاوازەكانی ئەو حیزبە.


یەکەم پوختەی مێژوو 14 – Kurdi Sorani Standard (KSS) | Biblica\nیەکەم پوختەی مێژوو 14 – Kurdi Sorani Standard (KSS)\nیەکەم پوختەی مێژوو 14:1-17\n1پاشان حیرامی پاشای سور چەند نێردراوێکی بۆ لای داود نارد لەگەڵ داری ئورز و نەقاڕ و دارتاش بۆ ئەوەی کۆشکێکی بۆ دروستبکەن. 2ئینجا داود زانی کە یەزدان وەک پاشای ئیسرائیل جێگیری کردووە، پاشایەتییەکەشی لە پێناوی ئیسرائیلی گەلەکەیدا زۆر پایەدار کردووە.\n3هەروەها داود چەند ژنێکی دیکەی لە ئۆرشەلیم هێنا، ئینجا کوڕ و کچی دیکەی داود لەدایک بوون. 4ئەمەش ناوی ئەو منداڵانەیەتی کە لە ئۆرشەلیم لەدایک بوون: شەموع، شۆڤاڤ، ناتان، سلێمان، 5ئیڤحار، ئەلیشوع، ئەلپەلەت، 6نۆگە، نەفەگ، یافیع، 7ئەلیشاماع، بەعەلیاداع و ئەلیفەلەت.\n8کاتێک فەلەستییەکان بیستیانەوە کە داود بە پاشای هەموو ئیسرائیل دەستنیشان کراوە، هەموویان هاتن بۆ ئەوەی بەدوای داوددا بگەڕێن، بەڵام داود ئەمەی بیستەوە و دابەزی بۆ بەرەنگاربوونەوەیان. 9ئەو کاتە فەلەستییەکان هاتبوون و دەستیان کردبوو بە تاڵانکردنی دۆڵی ڕفایم. 10داودیش پرسیاری لە خودا کرد و گوتی: «ئایا بچم بۆ پەلاماردانی فەلەستییەکان؟ ئایا دەیاندەیتە دەستم؟»\n11ئینجا داود و پیاوەکانی چوونە بەعل‌پراچیم14:11 بەعل‌پراچیم: لە عیبری بە واتای ئەو خوداوەندەی دڕپێدەدات. و لەوێ دوژمنەکانی بەزاند و گوتی: «خودا بە دەستی من دڕی بە دوژمنەکانم دا وەک دڕپێدادانی ئاو.» لەبەر ئەوە ئەو شوێنە بە بەعل‌پراچیم ناو برا. 12فەلەستییەکان لەوێدا بتەکانیان بەجێهێشت و داود فەرمانی دا کە لەنێو ئاگردا بیانسووتێنن.\n13دووبارە فەلەستییەکان هاتنەوە و دەستیان کردەوە بە تاڵانکردن لە دۆڵەکە، 14داودیش پرسیاری لە خودا کرد، خوداش پێی فەرموو: «بەدوایاندا مەڕۆ، بەڵکو بسووڕێوە بۆ پشتیان و بەرامبەر بە دار بەلسەمەکان پەلاماریان بدە. 15کاتێک لەسەر دار بەلسەمەکانەوە گوێت لە دەنگی پێ بوو، لەو کاتەدا وەرە دەرەوە بۆ جەنگ، چونکە خودا بۆ لێدانی ئۆردوگای فەلەستییەکان لەپێشتەوە ڕۆیشتووە.» 16داودیش بەو جۆرەی کرد کە خودا فەرمانی پێ کرد و لە گبعۆنەوە هەتا گەزەر لە سوپای فەلەستییەکانیان دا.\n17بەو شێوەیە ناوبانگی داود بەناو هەموو خاکەکاندا بڵاو بووەوە و یەزدانیش ترسی ئەوی خستە ناو دڵی هەموو نەتەوەکانەوە.\nKSS : یەکەم پوختەی مێژوو 14


سه‌رۆكایه‌تیی كۆماری عیراق داوایه‌كی یاسایی له‌سه‌ر به‌ڕێوه‌به‌رێكی گشتیی پێشوی وه‌زاره‌تی كاره‌با تۆمارده‌كات، كه به‌رهه‌م ساڵح سه‌رۆك كۆماری تۆمه‌تباركردبوو به وه‌رگرتنی 70 ملیۆن دۆلار وه‌كو به‌رتیل له كۆمپانیایه‌كی چینی.\nمحه‌مه‌د زه‌یدی به‌ڕێوه‌به‌ری گشتی بووه له وه‌زاره‌تی كاره‌بای عیراق، له گرته‌یه‌كی ڤیدیۆییدا به‌رهه‌م ساڵح به‌وه تۆمه‌تباركرده‌كات، كه 70 ملیۆن دۆلاری وه‌كو به‌رتیل وه‌رگرتووه له واژۆكردنی گرێبه‌ستی دامه‌زراندنی وێستگه‌ی كاره‌بای زوبه‌یدییه، كه له‌گه‌ڵ كۆمپانیای شه‌نگهای چینی ئه‌نجامدراوه.\nبۆیه سه‌رچاوه‌یه‌كی رێگه‌پێدراو له نوسینگه‌ی رۆژنامه‌وانیی به‌رهه‌م ساڵح سه‌رۆك كۆماری عیراق رایگه‌یاند، سه‌رۆكایه‌تیی كۆمار، له دادگای تاوانه‌كانی كه‌رخ داوایه‌كی یاسایی دژی ئه‌و هه‌واڵه ناڕاستانه تۆماركردووه، كه محه‌مه‌د زه‌یدی هه‌ڵیبه‌ستوون و چه‌ند ده‌زگایه‌كی راگه‌یاندنیش بڵاویانكردووه‌ته‌وه.\nسه‌رچاوه رێگه‌پێدراوه‌كه‌ی نوسینگه‌ی رۆژنامه‌وانیی به‌رهه‌م ساڵح ده‌شڵێت، ئه‌و تۆمه‌تانه هیچ بنه‌مایه‌كیان نییه و هه‌ڵبه‌ستراون، به هه‌موو شێوه‌یه‌ك ره‌تیده‌كه‌نه‌وه، مه‌رام لێی لێدانه له ناوبانگ و پێگه و كه‌سایه‌تیی سه‌رۆك كۆمار.


شەڕی ناوخۆییی ئەمریکا - ویکیپیدیا، ئینسایکڵۆپیدیای ئازاد\nشەڕی ناوخۆییی ئەمریکا\n(ڕەوانەکراوە لە شەڕی ناوخۆییی ئەمریکیەوە)\nچۆنیەتی لایەنگری ویلایەتەکانی ئامریکا لە ساڵی ١٨٦٤\nچەند دیمەن لە شەڕی ناوخۆ\nشەڕی ناوخۆی ئەمریکا شەڕێک بوو لە نێوان ویلایەتەکانی باکووری ئامریکا بە ڕابەرایەتی ئێبراھام لینکۆن و ١١ ویلایەتی باشوور. ئەم شەڕە لە سەر ڕزگارکردنی بەندەکان بوو. کە بە سەرکەوتنی ویلایەتەکانی باکوور کۆتایی ھات.\nپێکدادانی ناکۆکی و ململانێ لە فورت سمتر دەستبەجێ ناوچەکانی باکووری یەکخستەوە، ھەروەک چۆن ناوچەکانی باشووریشی یەکخستەوە شەپۆلێکی ھەڵچوون و توڕەیی دای بەسەر ڤێرجینیا لە یەکێتیەکەدا خستی و گەیاندنی بە سیستمی (تحافی – کۆنفیدرالی)، بەمەش ئەو پارچە دێرینەی باشوور گەیشت بە ڕیچمۆندی پایتەختی، ھەروەک چۆن باشترین سەرکردایە بۆ دانا کە (ڕۆبێرت لی) بوو، وە بۆماوەیەکی کاتیش ناکۆکییە حیزبیەکانی ڕەواندەوە لە نێوان باکوور و باشووردا.\nجا ھەر لایەنێکیان و تایبەتمەندی خۆی ھەبوو، بۆ وێنە باکوور بەھێز لە ڕووی ژمارەی دانیشتوان و سەرچاوە بەرھەم ھێنەرەکانی پیشەسازی و سەروەت و سامان وە تایبەتمەندی خۆی وەرگرتبوو، چونکە لە سەرژمێرییەکدا کە لە ساڵی ١٨٦٠ز دا کرا بوو ڕوون بوویەوە کە ژمارەی دانیشتوانی ئەو ٢٣ ویلایەتەی کە ھەموویان لە ژێر بەیداخی ئاڵای یەکێتیدا بوون دەگەیشتە ٢٢ ملیون، لە بەرامبەر ١١ ویلایەت دانیشتوانەکەی پتر لە ٩ ملیۆن کەسی بوو ئینجا ڕێژەی باشورییەکان پتر لە سێ ملیون و نیو ڕەش پێستی تێدا بوو، بێگومان باکور لە ڕووی پیشەسازیەوە لە ئاستی باڵایدا بوو، بەجۆرێک کە تەنھا بەرھەمە پیشەسازییەکانی نیویۆرک لە ساڵی ١٨٦٠ز دا دوو ھێندەی بەرھەمەکانی ویلایەتە ھاوپەیمانەکان زیاتر دەبوو، ھەروەھا بەرھەمھێنراوەکانی پێنسلڤانیا نزیکەی بەرھەمەکانی ئەو ویلایەتانە دەبوو ھەر یەکێک لە ویلایەتەکانی باکور لە ماوەی سێ ساڵی کۆتایی جەنگ توانی کە ئەوەندە ئامێری جەنگی بەرھەم بھێنێت کە پێداویستیەکانی دابین بکات، لە کاتێکدا باشوور پشتی بە دەوڵەتە بێگانەکان دەبەست بۆ ھاوکاریکردنی بە تۆپ و دەرمان و ئامێرەکانی نەشتەرگەری، بە ڕێژەیەکی زۆر پشتی بە خواردنە ھاوردەکان دەبەست، موڵکی باکوور لە ڕووی کەشتیەوە زۆر زاڵبوو، بە جۆرێک دەسەڵاتی گرت بەسەر تەواوی زەریاکەدا.\nھەروەھا باشوریش ھەندێ تایبەتمەندی خۆی ھەبوو وەک گیانی سەربازی پیاوەکانی و بەئاسانی دەستگرتنی بەسەر زۆرێک قەڵاو گەنجینەی چەک و تەقەمەنیدا و توانای باڵاو بەھێزی لەرێکخستنی کشتووکاڵیدا زۆرێک باوەڕیان وایە کە باشورییەکان تایبەتمەندیەکی تری گەورەیان ھەیە، ئەویش ئەوەیە کە موڵک و خاکەکانیان بە سەرچاوەی سەرەکی بەرھەم ھێنانی لۆکە دادەنرا لە جیھاندا, بەریتانیا و کارگە پیشەسازییەکانی پێویستی تەواویان ھەبوو بەو لۆکەیە، ئەمەش کارێکی خۆرسکی گەنجاو و لەبار بوو بۆ دەستێوەردانی لە بەرژەوەندی باشووریەکان، بەڵام دەرکەوت کە پێویستی بەریتانیا بە گەنمی باکور ھیچی کەمتر نییە لە پێویستی بە لۆکەی باشور لە ڕاستیدا ھیواو داھاتووی باشور بەسترا بوو دەستگرتنی بەسەر ڕووبەرێکی فراوان و جەماوەرێکی زۆری جەنگاوەر... کە ئەمەش کارێکی نەگونجاو بوو لەگەڵا ھێزو توانای ئەودا، بەکورتی بە ئاشکرا دیار بوو کە باکور باڵاتر بوو بە تواناترە لە باشور.\nجا کاتێک کە ھێزی باشور بەتەواوی شەکەت بوو و پووکایەوە وە پاش پتر لە چوار ساڵا خواردنی ماڵاو سامان و ژیان و گیان بەبەردەوامی، جەنگ کۆتایی پێھات، ئامارەکان ئاماژە بەوە دەکەن کە ژمارەی ئەوانەی کە لەمەیدانی جە نگدا ئامادەبوون بەرامبەر باکور نزیکەی دوو ملیون کەس بوون، کە چی کاتێک ئاخر قازیفەی جەنگ تەقی نزیکەی یەک ملیونیان مابوویەوە، وەک چۆن ژمارەی ئەوانەی بەزۆر گیرابوون بۆ سەربازی لە دانیشتوانی باشور نزیکەی یەک ملیون و حەوسەد ھەزار کەس بوون ھەروەھا زیانە گیانیەکانی یەکێتی ٣٦٠,٠٠٠ کەس بوو، لە کاتێکدا کەزیانی گیانی ھاوپەیمانییەکان نزیکەی ٢٥٨,٠٠٠ کەس بوو، کاولکاری و وێرانەیەکی سەرسوڕھێنەر لەخاکی باشوردا ڕوویدا و تەواوی ڕووبەری وڵاتیشی گرتەوە، بارودۆخی ئابووری لەناوچەکانی باشوردا بەتەواوی داڕووما بوو، لەنێوان سەرکردەکانی باکوردا (یولسس کرانت) سەرکردەی گشتی. کەسێکی زۆر بەناوبانگ و لێھاتوو بوو، بۆیە ساڵی ١٨٦٩-١٨٧٧ ھەڵبژێردرا بە سەرۆک کۆمار.\nلە تەمووزی ساڵی ١٨٦٢ ز دا ئەبراهام لینکۆڵن پرۆژەی ڕاگەیاندنی ئازادکردنی خوێندەوە بەسەر ئەندامانی وەزارەتەکەیدا، ئەو دەمێک بوو ئەو پرۆژەیەی ئامادەکرد بوو بەڵام ڕاگەیاندنەکەی دواخستبوو بۆ کاتێکی گونجاو، کاتێک دەبینێت کە ھێزە یەکگرتووەکان پشتیوانی لێدەکەن و ھاریکاری دەکەن، لە ئەیلولی ھەمان ساڵدا بڕیارەکەی ڕاگەیاند بە ھەموو جیھاندا وە ڕایگەیاند کە ئەگەر ئەو ویلایەتانەی کە بەردەوام دژایەتی و بەرھەڵستکاری یەکێتیەکە دەکەن، لایەنگیری و وەلای خۆیان نەگێڕنەوە و دەست ھەڵنەگرن لەبەرھەڵستکاری ئەوا بێ گومان لە سەرەتای کانونی دووەمی ساڵی ١٨٦٣ ز دا، گورزەیەکی سەختیان بەردەکەوێت بۆ مەسەلەی کۆیلایەتی. لەھاتنی ساڵی داھاتوودا بەڵێنەکەی جێبەجێکرد، لنکن لە لێدوانێکدا ڕاشکاوانە ڕایگەیاند کە تەواوی ئەو کۆیلانەی کە لەو ناوچانەدا ھەیە کە دژایەتی و بەرھەڵستی یەکێتییەکە دەکەن لە ئێستاوە و بۆ ھەمیشە ئازادن, دەستوری ئەمریکی بۆ ئەومەبەستە بۆ جاری سیانزەیەم ھەموارکرایەوە.\nناوەندی ئەیووبی - مێژووی ئەمریکا\n^ http://www.nytimes.com/1865/05/10/news/important-proclamations-belligerent-rights-rebels-end-all-nations-warned-against.html Archived ٢٣ی حوزەیرانی ٢٠١٧, at the Wayback Machine.\n^ http://en.wikipedia.org/wiki/North_%26_South_-_The_Official_Magazine_of_the_Civil_War_Society Archived ١٩ی کانوونی دووەمی ٢٠١٧, at the Wayback Machine.\nوەرگیراو لە «https://ckb.wikipedia.org/w/index.php?title=شەڕی_ناوخۆییی_ئەمریکا&oldid=543652»\nویلایەتە یەکگرتووەکان لە دەیەی ١٨٦٠\nشەڕەکانی ویلایەتە یەکگرتووەکان\nئەم پەڕەیە دواجار لە ١٢:٥٢ی ٢٣ی ئەیلوولی ٢٠١٧ نوێ کراوەتەوە.


٣١ ێ ئاب ، ب دیتنەکا نشتیمانیانە\n2019-09-01 [09:10 AM]\nحزب و لایەنێن دژبەر و رکەبەرێن پارتی دیموکراتی کوردستان ، روودانا ٣١ ێ ئاب یا سالا ١٩٩٦ ب خیانەتەکا مەزن و نشتیمانی پارتی تاوانبار دکەن ، ژبەر کۆ لەشکرێ عیراقێ بکارئینایە ل شەرێ نافخۆیی دژی ئێکەتیا نشتیمانی کوردستان .\nلێ دبنەڕەت دا ، ئەڤە دەسکەفت و سەرکەفتنەکا مەزن بۆ ، بۆ خەلکێ کوردستانێ و حکومەتا ھەرێما کوردستانێ .\nچونکی دوی دەمی دا پلانەکا نیڤ دەولەتی بسەرپەرشتیا ئیرانێ و دیڤەلانکێن وان بۆ ناڤبرنا قەوارێ سیاسی یێ ھەرێما کوردستانێ ھاتبو دارشتن .\nلدەمێ شەرێ نافخۆیی دناڤبەرا ھەردوو حزبێن دەسھەلات ( پارتی و ئێکەتی ) ، ھەر لوی دەمی سەرانێن دەسھەلاتێن ئێکەتیێ ب تەمامی کەفتبوونە بن ئەجندا و رێنمایی یێ ئیرانێ ژبو شکاندنا پارتی . ژلایەکێ پاسدار و ئتیلاعاتێن ئیرانی دناڤ باژارێن ھەولێر و سلێمانیێ ، کۆ لژێر کونترۆلا ئێکەتیێ دا بوون بەلاڤ بوون و ژلایەکێ دیتر لەشکرێ ئیرانێ ب چەکێن گران دگەل وان بەشداری شەرێ دگەل پارتی بوون و ژلایێ حاجی ئۆمەران پیلان دارشت بوو بۆ ھێرش کرنە سەر دەڤەرا بارزان داکو ھەمی دەڤەرێ بن دەسھەلاتا پارتی دەربینن و گەفێن دژوار ل پارتی دکرن.\nھەرچەندە سەرۆک مەسعود بارزانی بھەلکەفتا یوبیلا زێرینا دامەزراندنا پارتی دیموکراتی کوردستان پەیامەکا ئاشتیێ راگەھاند ، لێ لایەنێن بەرامبەر ب شەر و پیلانان بەرسڤا ڤێ پەیاما ئاشتیانەیا سەرۆک بارزانی دایەڤە .\nھەر دوی دەمی دا ب بجە ئینانا وێ پیلانا رێکخستی دژی پارتی ، پارتیا کرێکارێن کوردستانێ ( پ . ک . ک ) ب نەشخافلی ھێرش کرە سەر ژمارەکا زۆرا بارەگایێن پارتی و پێشمەرگەھێن کوردستان بتایبەت ل دەڤەرا بەھدینان .\nھەولێرا پایتەختیش ببو باژارێ دز و جەچیا و ژمارەکا بەرپرسێن ئێکەتی وەک دەسکەفتێن شەرێ سەرەدەری دگەل خەلکی دکر و نە ئێمناھی و ترسەکا زۆر بەرپا ببو .\nلێ پارتی بەرامبەر ڤان پیلانا خۆ راگر و پیلانگێر نەشیان مەرەمێن خۆ بجە بئینن .\nژلایەکێ دیتر وی دەمی ژیێ پەرلەمانێ کوردستانێ بەرەڤ دووماھی دچو و ژ بەر وێ پلانا داگیرکاری دەلیڤە درێژکرنەڤا ژیێ پەرلەمانی نەبوو .\nژبووی پاراستنا قەوارێ سیاسی یێ ھەرێما کوردستانێ و رێگریکرن ل داگیرکاریا ئیرانێ ، ب رەزامەندیا ئەمریکا پارتی نەچار بوو رێکێ بدەتە لەشکرێ ئیراقێ بۆ رزگارکا ھەولێرا پایتەخت بۆ چەند دەم ژمێرەکان خۆ رانەگرت ، نە تنێ پایتەخت ھاتە رزگارکرن ، بەلکی داگیرکار و خیانەتکارا خۆ ل سنووری ژی ڤەنەگرت .\n( ٣١ ) ێ ئاب سەرکەفتنەکا مەزن بۆ ، بۆ پارتی و خەلکێ کوردستانێ چونکی ئێکەم جارە لەشکرێ عیراقێ د بیتە ئامراز د دەستێ پارتی و پێشمەرگەھێن کوردستانێ بۆ پاراستنا دەسکەفتێن نەتەوی و نشتیمانی یێن خەلکێ کوردستانێ .\nئەگەر ئەو رۆژ نەبا ھەرێما کوردستانێ وەک لبنان و سووریا و یەمەن لێھێت و میلیشیانێن ئیرانێ کونترۆلێ لسەر ھەرێما کوردستانێ کەن و حکومەتا ھەرێمێ ژی دا ھێتە ھەلوەشاندن و چ قەوارە بناڤێ ھەرێما کوردستانێ نەدمان . ئەگەر سیە و ئێکێ ئاب نەبا خیانەتا ( ١٦ ) ێ ئکتۆبەرا سالا ٢٠١٧ ل کەرکووکێ دا لسالا ١٩٩٦ ێ روودەت .\nراستە رژێما سەدامی رژێمەکا فاشی و دکتاتۆر بوو و کارەساتێن مەزن ب سەرێ مللەتێ کورد ئینابوون ، لێ بەرامبەر وێ رژێما ئیرانێ ژی چ جوداھی دگەل وان نینە و مە بڤێت و نەڤێت ھێشتا ب یاسایی و دەستووری ئەم ھەرێمەکا عیراقی نە و عیراقیەکێ باشترە ل ئیرانیەکێ خراب و داگیرکار .\nئەرێ بکارئینانا لەشکرێ عیراقێ وەک جاشێن کوردستانێ بۆ چەند دەمژێرەکا ...؟ یان لدەستدانا قەوارێ سیاسی یێ ھەرێما کوردستانێ ئەوێ ب ھزاران شەھید ژ پێخەمەت ھاتیە دان و چەندین سالە خەباتێ بۆ دکەین ، بکەڤینە بن دەسھەلاتداریا داگیرکارا ..!\nپشتی روودانا ٣١ ێ ئاب و دزڤراندنا دەسھەلاتا پارتی دیموکراتی کوردستان بۆ ھەولێرا پایتەخت و پرانیا دەڤەرێن ھەرێمێ ، تەناھی و ئێمناھی و ئازادی و ئاڤەدانی لسەرانسەرێ ھەرێمێ بەرپا بوو و ژلایێ سیاسی ژی ب حیکمەتا سەرۆک مەسعود بارزانی و پاشان سەرۆکێ حکومەتا ھەرێما کوردستانێ رێزدار نێچیرڤان بارزانی پێگەھێ ھەرێما کوردستانێ رۆژ ب رۆژ لسەر ئاستێ جیھانێ بھێزتر دبیت و پلانێن دیفرا ژی ھاتنە شکاندن و ئەڤرۆ دەڤەرێن دیتر یێن عیراقێ و دەڤەرێ ھیڤی خوازن بگەھنە ئاستێ ھەرێمێ ژلایێ ئێمناھی و ئاڤەدانیێ و بەختەوەریێ .\nب کورت و کرمانجی پارتی ل ٣١ ێ ئاب د چەند دەمژمێرەکان دا کلیلا داگیرکرنا کوردستانێ و ناڤبرنا قەوارێ ھەرێما کوردستانێ ددەستێ داگیرکار و دیڤەلانکێن وان شکاند ، ئیدی نەشێن مەرامێن خۆ یێن بڤی ئاوایی بجە بئینن ، لەوما ل بەردەوامیا ڤان ھەولێن وان ل ١٦ ێ ئکتۆبەرا سالا ٢٠١٧ ێ ل کەرکووکێ ژی مەزنترین شکەستن خوار ، چونکی کلیل د دەستان دا نەمابوو . دەرگەھێن ئازادی و رزگاریا ئێکجاریا کوردستانێ ب دەستێن پارتی دیموکراتی کوردستانێ دێ ھێتە ڤەکرن .


چۆن بزانرێت مناڵەكەت شێرپەنجەی هەیە\nپـێویستە دایكان و بـاوكان زۆرتر ئـاگاداری نـەخۆشی تـرسناكی (شێرپەنجە) بن ، بـۆیە دەبێت ئەو نیشانانەی ماوەیەكی زۆر دەخایەنێت لە مناڵەكەتدا لەبەرچاوی بگريت .\nبەم نـیشانانەدا دەتوانرێت بزانرێت كە مـناڵەكەت دووچاری شێرپەنجە بووە :\n* ئەگەر بێت و مناڵەكەت ( تـا ) ی هەبێت و زیاتر لە ( 14 ) ڕۆژ بخایەنێت .\n* رشانەوەیەك كە بەردەوامی هەبێت و زیاتر بێت لە ( 7 ) ڕۆژ .\n* لەخەو هەستانی لە رۆژدا ئەستەم بێت و لە شەودا كەم خەو بێت .\n* هەبوونی سەرئێشەیەكی هێواش كە بە تێپەڕاندنی كات زیاتر و قورستر دەبێت و پاشان ببێتە هۆی كێشە لە ڕۆشتنیدا و پاشانیش ببێتە هۆی ( صرع ) یاخوود گۆڕانی كەسایەتی مناڵەكە لەڕووی ڕەفتارییەوە .\n* هەبوونی ئازاری ئێسكەكان یاخود ماسولكەكانی و وەرگرتنی دەرمان و چارەسەر بۆ ئەومەبەستە بەڵام دوای تێپەڕبوونی چەند هەفتەیەك هێشتا نیشانەكانی چاكبونەوەی تیا نەبینرێت .\nئازاری ماسولكەكان بە جۆرێك دەبێت كە لە شەواندا بێهێزی دەكات و پاشان هەموو جەستەی دەگرێتەوە و تەنانەت گەر (شێلان) ی بۆ بكرێت هەر چاك نابێتەوەو كێشەی هەناسەدانی بۆ دروست دەبێت كە زۆرجار بە دەرمانی هەوكردنیش چاك نابێت .\n* هەبوونی ئازاری لە هەندێ ناوچەی تایبەتی وەك ئازاری دەوری كەمەر .\n* هەروەها نەبوونی ئارەزووی خواردن و خوێن رێزی ئاسان و گۆرانكاری خێرا لە بینین و گەورەبوونی جگەر و دابەزینی كێش یەكێكە لە دەركەوتەكانی تری نەخۆشی شێرپەنجە و بوونی غوددەی بەرجەستە كە لە شێوەی خۆی زیاترە لە گەردنی مناڵەكەدا .\nگرنگترین كارێك كە بكرێت ، ئەوەیە هەركات ئەم نیشانانە دەركەوت لە مناڵەكەتدا سەردانی پزیشكی پسپۆڕی مناڵان بكەیت و ئەم نیشانانە بۆ پزیشكەكە بخەیتەڕوو ، هەروەها پشكنینی خوێن و هەرچی پێویستە بۆی ئەنجام بدەیت بەپێی ڕێنمایی پزیشكەكە تاوەكو دڵنیا بیتەوە لە هەبوون یاخوود نەبوونی ئەم نەخۆشیە .\nئه‌م بابه‌ته 6396 جار خوێنراوه‌ته‌وه


به‌رگریكاره هه‌مه‌وه‌ندییه‌كه له‌نه‌مسا رووبه‌ڕووى كۆستاریكا و كۆریا ده‌بێته‌وه · Kurdsport\nدەستپێک/هەواڵ/به‌رگریكاره هه‌مه‌وه‌ندییه‌كه له‌نه‌مسا رووبه‌ڕووى كۆستاریكا و كۆریا ده‌بێته‌وه\n188 بە خولەکێک دەخوێندرێتەوە\nبۆ رووبه‌ڕووبوونه‌وه‌ى هه‌ردوو هه‌ڵبژارده‌ى كۆریاى باشوور و كۆستاریكا، به‌رگریكاره كورده هه‌مه‌وه‌ندییه‌كه‌ى یانه‌ى ئه‌لسه‌د-ى قه‌ته‌رى له‌گه‌ڵ هه‌ڵبژارده‌ى تۆپى پێى قه‌ته‌ر روویكرده وڵاتى نه‌مسا.\nئه‌حمه‌د سوهه‌یل سابیر عه‌لى هه‌مه‌وه‌ندى به‌رگریكارى لاوى كوردى یانه‌ى ئه‌لسه‌د-ى قه‌ته‌رى و هه‌ڵبژارده‌ى یه‌كه‌مى ئه‌و وڵاته، پاش ئه‌وه‌ى له‌لایه‌ن فێلیكس سانچێز باس-ى ئیسپانى و راهێنه‌رى هه‌ڵبژارده‌ى وڵاته‌كه‌ى بۆ مانگى تشرینى دووه‌مى 2020 بانگهێشتى ئاماده‌كاری و یارییه دۆستانه‌كان كرایه‌وه، له‌گه‌ڵ هه‌ڵبژارده‌ى تۆپى پێى قه‌ته‌ر بۆ ئه‌نجامدانى كه‌مپێكى مه‌شق و راهێنانى ده‌ره‌كى و رووبه‌ڕووبوونه‌وه‌ى هه‌ردوو هه‌ڵبژارده‌ى كۆستاریكا و كۆریاى باشوور رۆژى 9-11-2020 به‌ره‌و شارى ڤییه‌ننا-ى پایته‌ختى نه‌مسا فڕى.\nپاش گه‌یشتنیان بۆ ئه‌و وڵاته ئه‌مڕۆ 10-11-2020 ده‌ستیان به‌ئاماده‌كارییه‌كان كرد و وابڕیاره له‌میانه‌ى ئه‌و كه‌مپه ده‌ره‌كییه‌دا رۆژى 13-11-2020 به‌رامبه‌ر به‌هه‌ڵبژارده‌ى كۆستاریكا یارى بكه‌ن و رۆژى 17-11-2020یش رووبه‌ڕووى هه‌ڵبژارده‌ى كۆریاى باشوور ببنه‌وه.\nفێلیكس سانچێز باس-ى ئیسپانى و راهێنه‌رى هه‌ڵبژارده‌ى یه‌كه‌مى قه‌ته‌ر 27 یاریزانى بۆ ئاماده‌كارییه‌كانى مانگى تشرینى دووه‌م/ نۆڤه‌مبه‌رى 2020 بانگهێشت كردووه و یه‌كێكیان ئه‌حمه‌د سوهه‌یل هه‌مه‌وه‌ندى ته‌مه‌نى 21 ساڵ و به‌رگریكارى نێوده‌وڵه‌تى و پیشه‌گه‌رى كوردى یانه‌ى ئه‌لسه‌د-ى قه‌ته‌رییه كه له‌پێشوودا بۆ هه‌ردوو هه‌ڵبژارده‌ى لاوانى قه‌ته‌ر-ى ژێر ته‌مه‌ن 19 ساڵ و ئۆڵۆمپى قه‌ته‌ر-ى ژێر ته‌مه‌ن 23 ساڵ یارى كردووه.


کوردیپێدیا - هەڵگورد نوری عەزیز\n👫 هەڵگورد نوری عەزیز - هەڵگورد نوری عەزە باوەلێ | پۆل: کەسایەتییەکان | زمانی بابەت: 🏳 کوردیی ناوەڕاست\nهەڵگورد نوری عەزیز\nهەڵگورد نوری عەزیز، ناسراوی بە هەڵگوردی نوری عەزە باوەلێ.\nلە ساڵی1984 هاتۆتە دنیاوە. لەتەمەنی هەرزەکاریدا ژیانی هاوسەرگیری پێکهێناوە. خاوەنی سێ مندڵە، دووکوڕ وکچێک!\nشارەزا لەبواری رووەکناسی و دەرمانی کوردەواری و (شێلانی جەستە)، چەندین بڕوانامەی بەدەستهێناوە لەوبوارانەدا.\nبەرپرس و لێپرسراوی گروپی شاخەوانی بلکیانی پێنجوێنپێنجوێن بووە، جیاواز لەوەی ئەندامی دەستەی دامەزرێنەری فیدراسیۆنی شاخەوانی کوردستان بووە، لەهەمان کاتدا ئەندامی ڕێکخراوی ژینگەیی ملەکەوەش بووە.\nوەکو پیشەش لە بەڕێوبەرایەتی بنکەی پۆلیس پێنجوێن دەوامی دەکرد.\nلە کۆتایی 2017وسەرەتای2018دا دەردەکەوێت شێرپەنجەی سەروجگەری هەیە!\nلە کۆتاییەکانی مانگی 7دا 2018 سەردانی پایتەختی ئێران دەکا بەمەبەستی چارەسەری.\nبەڵام دکتۆررەکان پێیانوایە درەنگە و سەرەڕای چارەسەری، بەڵام تاڕادەیەک کەم ئومێد دەبن پێی.\nلەپاشان گەڕانەوە و دوایی ماوەیەک لەململانێ لەگەڵ نەخۆشیەکەیدا.\nبەرەبەیانی ئەمڕۆ (01-13-2019) بۆ ئەبەد چاوی لێکدەنێت.\n📅 رۆژی کۆچی دوایی: 13-01-2019\n➕ ئەم بابەتە لەلایەن: (هاوڕێ باخەوان)ەوە لە: Jan 18 2019 10:57PM تۆمارکراوە\n👌 ئەم بابەتە لەلایەن: (نالیا ئیبراهیم)ەوە لە: Jan 18 2019 11:30PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 13 2021 11:21AM باشترکراوە\n📷 فایلی وێنە 1.0.1 82 KB Jan 18 2019 10:58PM هاوڕێ باخەوان


موراد قەرەیلان ڕایدەگەیەنێت، پەیوەندییەكانی پارتی و توركیا خزمەت بە گەلی كورد ناكەن و دەشڵێت، هێزەكانی پارتی دەستیان بە جوڵە كردووە و لە ئامادەباشیدان بۆ شەڕ و باس لەوەشدەكات كە “ئەگەر لەبەر ئێمە نەبێت، تورک هێرش دەکاتەسەر هەولێر”.\nموراد قەرەیلان، ئەندامی کۆمیتەی بەڕێوەبەری پارتی كرێكارانی كوردستان (پەکەکە) ڕایگەیاند كە هێزەکانی پارتی دیموكراتی كوردستان دەستیان بە جووڵە کردووە، لە حاڵەتی ئامادەباشیدان بۆ شەڕ و وتی، “ئەگەر چاودێریەکی جددی و زانیاری جددیمان نەبوایە، ئەم شتانەمان نەدەوت، لەبەرئەوەی ئێمە هەموو کاتێک خۆشبینین، بەڵام ئێستا کە سەیری دەکەین بە ڕاستی ئامادەکاریەک دەبینین. بەم ئامادەکاریە دەیانەوێت چی بکەن. بۆ نمونە لە هەرکوێ خاڵێکمان هەبێت، دەیانەوێت یەکسەر هێزێک لەوێ جێگیر بکەن. لەنێوان دوو هێزماندا ڕێگایەک هەبێت، دەیانەوێت لەوێ بارەگایەک دروست بکەن. باشە مەبەستیان لەمە چییە؟”\nوتیشی، “ئەگەر لەبەر ئێمە نەبێت، تورک هێرش دەکاتەسەر هەولێر، هیچ کاتێک تورک ڕێگانادات کە کورد ببێتە خاوەن دەستکەوت، بەڵام لەبەرئەوەی لە ئێستادا پەکەکە هەموو جێگایەک دەپارێزێت، ئامانجی سەرەتا پەکەکەیە”.\nئەو لێدوانانەی قەرەیلان لە بەرنامەیەکی تایبەتی (ستێرک تی ڤی)دایە کە بڕیارە سبەی ئێوارە بڵاوبکرێتەوە و ئەمڕۆ دووشەممە 26ی تشرینی یەكەم چەند بەشێكی لە میدیاكانی نزیك لە پەكەكەوە بڵاوكرایەوە.\nئەندامەكەی کۆمیتەی بەڕێوەبەری پەكەكە ئەوەشی وت، “پەیوەندییەکانی پارتی و تورکیا، هاوکارییەکانی هەواڵگری و پەیوەندی تر. خزمەتی گەلی کورد ناکەن. لە ڕاستیدا لە خزمەتی پارتیشدا نین. پێدەچێت بۆ ماوەیەکی کاتی وەک خزمەتێک بۆ ئەوان ببینرێت، بەڵام ئەوە مەترسیە بۆ سەر کورد”.\nهەروەك ڕەتیشیكردەوە دەستیان لە كوشتنی بەڕێوبەری ئاسایشی سەرزەلدا هەبوبێت و وتی، “هیچ بڕیارێکمان نییە کە لە باشوور لەدژی لایەنەک یان لە دژی بەرپرسێکی حکومەتی هەرێم چالاکی و هێرش ئەنجام بدەین”.\nقەرەیلان هۆشداری ئەوەشیدا كە تا ئێستا کورد هیچ کاتێک سوودی لە شەڕی ناوخۆیی دەستنەکەوتووە و ئەوەی وت، “ئێمە لە دۆخێکداین کە چارەنووسی کورد دیار دەبێت. بۆیەش ئەگەر گەلی کوردستان ئێستا بکەوێتە ناو شەڕێکی ناوخۆییەوە لە ڕووی ستراتیژیەوە تێکدەشکێت”.\nهەروەها ڕوو لە مەسعود بارزانی، سەرۆكی پارتی دەكات و دەڵێت، “بە تایبەتی دەمەوێت بانگ لە کاک مەسعود بکەم، ئاگاداری ئەم دۆخەی یان نە؟ نازانم بۆچوونی لەمبارەیەوە چۆنە، لەبەرئەوەی تا ئێستا قسەی نەکردووە. دەمانەوێت بۆچوونی کاک مەسعود بزانین. واتە ئەم شتانە بۆچی دەکرێن؟ ئێمە دەمانەوێت تیشک بخاتەسەر ئەم پرسە. بە هەموو شێوەیەک ئامادەین کێشە ناوخۆییەکانمان لە رێگەی دیالۆگەوە چارەسەربکەین، بەڵام ئەگەر تۆ بێیت و هێزێک لە چەپ و ڕاستەوە گەمارۆ بدەی و جێگاکەی تەسک بکەیتەوە، ئەگەر داواکاریش نەبێت، بەڵام شەڕ ڕوودەدات”.\nلە كۆتایشدا دەڵێت، “پرسی نێوان پارتی و پەکەکە پرسێکی نێوان دوو حزب نییە، ئەم پرسە پەیوەندی بە هەموو کوردێکەوە هەیە. بۆیەش بڕوام وایە پێویستە هەموو کەسێک سەرقاڵی ئەم پرسە بێت. لەم ڕووەوە ئێمە ئامادەین هەر کێشەیەک هەیە دەتوانین لەژێر چاودێریدا گفتوگۆی لەسەر بکەین. ئێمە بۆ هەموو شتێک ئامادەین. بە کورتی چاوەڕێ دەکەین کە ڕێگری لە دۆخێکی نەرێنی کە ئەگەری هەیە ڕووبدات بکەین، چونکە ئاشکرایە کە مەترسی هەیە. ئێمە دەمانەوێت کوردستان لەناو ئارامیدا بێت. لەبەرئەوەش دەمانەوێت چارەسەریەک بۆ ئەم دۆخە بدۆزرێتەوە”.\nفڕۆکەیەکی بێفڕۆکەوانی ئێرانی لە ڕۆژئاوای کوردستان خرایەخوارەوە\nبەپێی هەواڵێکی ئاژانسی ڕۆیتەرز دوو ڕۆژ پێش ئیستا فڕۆکەیەکی بێفڕۆکەوانی ئێرانی لە ڕۆژئاوای کوردستان خراوەتەخوارەوە. لەوبارةيةوة وەین مارۆتۆ،…


بە شکستی پرۆژەی باری نائاسایی ئەمریکییەکان لە عێراق و پێکهێنانی کابینەیەکی کاتی و لە ئاکامدا گۆڕانکاری لە دەستووری عێراق لە دژی گرووپەکانی بەرەی خۆڕاگری، قەیرانێکی نوێ لە عێراق هاتە پێشەوە. ئەم قەیرانە کە هاوکات بوو لە گەڵ داواکاری ڕەوای دانیشتووانی باشوری عێراق بە مەبەستی هەبوونی خزمەتگوزارییەکی باشتر و کەڵک وەرگرتن لە پارەی پترۆدۆلار بۆ ئاوەدانی زیاتر، بەشێکی بەرچاوی پارێزگاکانی بەسرە، نەجەف، میسان و بەغدای گرتەوە و مەترسی پەلکێشکردنی بۆ ناوچەکانی دیکەشی لێکەوتەوە.\nداواکاری کۆمەڵانی خەڵکی عێراق وەک چۆن کە ئاماژە درا، بە مەبەستی چارەسەربوونی کێشەکانی کارەبا، ئاو و ئاوەڕۆی بەسرە دەستیپێکرد کە لەم وەرزەی گەرمادا لە دۆخێکی نالەباردا ژیان بە سەر دەبەن. دۆخێکی لەم شێوەیە پێشتر لە ناوچە سنورییەکانی عێراق و لە پارێزگای خوزستانی ئێران ڕووی دا و دانیشتووانی خوزستان بە هۆی کەمی ئاو خۆپێشاندانیان ساز کرد.\nخاڵی هاوبەشی ئەم دوو خۆپێشاندانە، دەستێوەردانی میدیایی بێگانە و هەوڵدان بۆ بەلاڕێدابردنی بوو. لەم نێوەندەدا لە ئێران هەواڵی تایبەت بە گواستنەوەی ئاوی خواردنەوەی ئابادان بۆ بەسرە بڵاو کرایەوە و بە هەمان شێوە لە بەسرەش هەواڵی گواستنەوەی ئاوی عێراق بۆ ئێران بڵاو کرایەوە و کاردانەوەی زۆری بە دوای خۆیدا هێنا. ئەم دوو هەواڵە پیلانێکی ئەمریکا و وڵاتانی هاوپەیمانی بووە بە مەبەستی ئاژاوەگێڕی لە ناوچە سنورییەکانی ئێران و عێراق کە هەوڵێکی میدیایی پەرەی بەم پیلانە دەدا.\nئاڵۆزییەکانی عێراق بوو بە هۆی ئەوەی کە گەشتە ئاسمانییەکانی نەجەف ڕابگیرێن و لەم شارە مەزهەبییەدا باری نائاسایی ڕابگەێندرێت. موقتەدا سەدر سەرۆکی ڕەوتی سەدر داوای لە خۆپێشاندەران کرد داوای مافەکانی خۆیان بکەن بەڵام زیان بە موڵک و ماڵی گشتی نەگەێنن. ئەمینداری گشتی عەسائیبی ئەهلی حەقیش لە کاردانەوەی بەرامبەر بەم خۆپێشاندانانە، داوای بەپەلە چارەسەرکردنی کێشەکانی خەڵک و بەرەنگاربوونەوەی گەندەڵیی کرد.\nهاوکات مەرجەعیەتی باڵاش داوای چارەسەرکردنی کێشەکانی خەڵکی عێراقی کرد. لایەنە سیاسییەکانیش بە هەمان شێوە داوای مسۆگەربوونی ماف و داواکاری ڕەوای خەڵکیان کرد تا پێش کۆبوونەوەی پەرلەمانی نوێ چەشنێک لە یەکڕیزی سیاسی لەم وڵاتەدا ببینرێت. ئەوەی کە لە گۆڕەپانی سیاسی عێراقدا دەبینرێت ئەوەیە کە لایەنە سیاسییەکان لە ڕێگای پێکهێنانی حکومەت و کابینەی یەکڕیزی نیشتمانی هەوڵی چارەسەرکردنی کێشەکانی خەڵک دەدەن، ئەمەش لە کاتێکدا کە ئەمریکا وەک لایەنی بەرامبەری خەڵکی عێراق هەوڵی بەردەوامی قەیرانی سیاسی و چالاککردنی شانە نوستووەکانی حیزبی بەعس و گواستنەوەی تیرۆریستان بۆ ناوچە جیاجیاکانی عێراق دەدات. ئەگەر ئەمریکا لەم هەنگاوەی بۆ بەردەوامی قەیرانی سیاسی عێراق سەرکەوتوو بێت بەغدا ڕووبەڕووی کێشەیەکی جیدی لە بەرامبەر تیرۆریستان دەبێتەوە، بابەتێک کە دەتوانێت یارمەتیدەری ڕاگەیاندنی باری نائاسایی لە عێراق بێت و پیلانی ئەمریکا بۆ پێش هەڵبژاردنەکانی عێراق، ئێستا و پاش بەڕێوەچوونی هەڵبژاردنەکان جێبەجێ بکرێت.\nلە ڕاستیدا ئەمریکییەکان هەوڵ دەدەن دۆخی ئاڵۆزی عێراق لە بەرژەوەندی خۆیاندا بە کار بێنن و حکومەتی عێراق ڕووبەڕووی کێشەیەکی جیدی ئەمنی بکەنەوە. بە ئاڵۆزبوونی ڕەوشی ناوخۆیی عێراق، بوونی هێزەکانی ئەمریکا لەم وڵاتە زیاتر دەبێت و دەتوانێت بە بیانووی بەرەنگاربوونەوەی تیرۆر و جێگیربوونی دیمۆکراسی بۆ ساڵانێکی دیکە لە عێراق بمێنێتەوە. ئەم بابەتە بۆ گواستنەوەی تیرۆریستانی سوریا بۆ عێراق و جێگیربوونیان لە ناوچە سنورییەکانی ئەم وڵاتە لە گەڵ ئێران جێی گرنگی دەبێت.\nپێدەچێت قەیرانی عێراق تا پێکهێنانی کابینەی نوێ بەردەوام بێت و چارەسەربوونی ئەمەش پێویستی بە پێکهێنانی خێرای کابینەی یەکڕیزی نیشتمانییە. تا ئەو ڕۆژە پێویستە چاوەڕوان بین و بزانین پیلان و سیناریۆی ئەمریکا بۆ ڕاگەیاندنی باری نائاسایی لە عێراق تا کوێ و بە چ شێوازێک درێژەی دەبێت.


لە خۆپیشاندانەکەى چەمچەماڵ هاووڵاتییەک بریندار بوو\n2020.12.09 - 17:39\nلە خۆپیشاندانەکەى سەرلەئێوارەى ئەمڕۆى شارۆچکەى چەمچەماڵدا هاووڵاتییەک بریندار بوو و بەهۆى سەختى برینەکەیەوە رەوانەى نەخۆشخانەى فریاکەوتنى سلێمانى کرا.\nپەیامنێرى "ناس کورد" رایگەیاند " لەخۆپیشاندانەکەى سەرلەئێوارەى ئەمڕۆ (چوارشەممە، 9ى کانونى یەکەمى 2020)، هاوڵاتییەک بەناوى محەمەد سەرکەوت تەمەن ٢٥ ساڵە بەفیشەک لەناو خۆپیشاندەرانی چەمچەماڵ بریندار بوو".\nپێشتر پەیامنێرى "ناس کورد" رایگەیاند، سەر لەئێوارەى ئەمڕۆ (چوارشەممە، 9ى کانونى یەکەمى 2020) خۆپیشاندان لە قەزاى چەمچەماڵ دەستى پێکرد و خۆپیشاندەران مەکۆى چەمچەماڵى بزوتنەوەى گۆڕانیان سوتاند".\nوتیشى "لەئێستادا خۆپیشاندەران لە نزیک بارەگاى لقى 19ى پارتى کۆبونەتەوە و دەیانەوێت ئەو بارەگایەش بسوتێنن."\nئاماژەى بەوەش کرد، بۆ بڵاوەپێکردنى خۆپیشاندەران تەقەیەکى زۆر دەکرێت.\nکۆمەڵی ئیسلامی بە فەرمی پشتیوانی خۆپیشاندانەکەى ئەمڕۆ ڕاگەیاند\n2020.12.11 - 12:34


نزیکەى هەزار کارتۆن جگەرە لەپشکنین دەرناچێت و لەناودەبرێت!!!\nلەسۆنگەى خەمخۆرى و هەستکردن بە بەرپرسیارێتى و بەمەبەستى پاراستن ڕێگرى کردن لە هاوردەکردنى کەرەستە و کاڵا و بابەتى نەگونجاو و خراپبوو و بەسەرچوو،\nبەروارى ٢٢-٧-٢٠١٨ بڕى (٩٥٠) کارتۆن جگەرەى جۆرى (Mister) لەپاش ئەنجامدانى پشکنین لەلایەن لایەنى پەیوەندى دارەوە دەرکەوت کە جگەرەکە ووشکبووەتەوە شیاونیە بۆ بەکار هێنان.\nدواتر و لەپاش پێکهێنانى لیژنەیەک کە پێکهاتبوون لە نوێنەرى چەند فەرمانگەیەکى پەیوەندى دارى کۆمەڵگاى باشماخ هەستان بە لەناوبردنى ئەم بارە.\nدەستخۆشى بۆ ئەندامانى لیژنەو سەرجەم فەرمانگەکانى کۆمەڵگاى باشماخ کە بەردەوام لەئەرکدان بەمەبەستى زیاتر خزمەتکردنى هاونیشتمانیان.\n+98(0)918 668 4199 - +964(0)751 197 5675 [email protected] له‌سه‌رهێڵ : 123


ئێسك چۆن لاواز ده‌بێ و نیشانه‌كانی چین؟\n:: AM:08:04:04/11/2019 \nشێوازی ژیان و كاری قورس و نه‌خواردنی خۆراكی ته‌ندروست، به هۆكاره سه‌ره‌كییه‌كانی لاوازبوون و ناسكبوونی ئێسكه‌كان داده‌نرێن، كه ئه‌مه‌ش مرۆڤ تووشی كاره‌ساتی گه‌وره ده‌كات، بۆیه پێویسته وریا بن و بزانن چۆن ئه‌و هۆكارانه له‌ناو ده‌به‌ن، كه ئێسكه‌كان لاواز و كه‌مپته‌و ده‌كات.\nشاره‌زایان گرنگی و ته‌ندروست هێشتنه‌وه‌ی ئێسكه‌كان له پێش هه‌موو به‌شه‌كانی تری له‌ش داده‌نێن، چونكه زۆر كه‌س كاتێك گرفت له ئێسكه‌په‌یكه‌ریان دروست بێ، ئه‌گه‌ر مێشك و دڵ و كۆئه‌ندامه‌كانی تری جه‌سته‌یشیان بێ كێشه و ته‌ندروست بێ، به‌ڵام كاتێك به‌هۆی گرفتێكی ئێسكه‌وه له جووڵه و له توانای وه‌ستان ده‌كه‌ون، ئه‌وا ژیانیان لا تاڵ ده‌بێ و خۆزگه بۆ نه‌مان ده‌خوازن، چه‌ند نیشانه‌یه‌ك هه‌ن كه ئاماژه‌ن بۆ ناسكبوونه‌وه و بێهێزی ئێسك له خواره‌وه ده‌یخه‌ینه ڕوو.\nیه‌كه‌م: ناسكبوونه‌وه‌ی نینۆكه‌كان، كاتێك نینۆكه‌كانت ته‌نك ده‌بێ و زوو ده‌شكێت، ئه‌وا بزانه ڕێژه‌ی كالیسیۆم له جه‌سته‌ت كه‌مه و پێویسته زیاتر ئه‌و خۆراكانه بخۆیت كه ڕێژه‌یه‌كی به‌رزی كالیسیۆمیان تێدا، به تایبه‌ت شیر و سه‌وزه پڕ گه‌ڵاكان.\nدووه‌م: كه‌مبوونه‌وه‌ی توانای هه‌ڵگرتن به ده‌ست، كاتێك ده‌ستت لاواز ده‌بێ و ناتوانی شتی قه‌باره ئاسایی به ده‌سته‌كانت هه‌ڵبگریت، ئه‌مه ئاماژه‌یه كه ئێسكه‌كانت به‌ره‌و لاوازی ده‌چن، له‌م كاته پێویسته سه‌ردانی پزیشك بكه‌ن، بۆ ئه‌وه‌ی پشكنینی وردتان بۆ بكات و له‌م گرفته‌ی ڕووبه‌ڕووی ئێسكتان بووه‌ته‌وه ڕزگارتان بكات.\nنه‌بوونی سیسته‌می خۆراكی ته‌ندروست هۆكارێكی سه‌ره‌كی لاوازبوونی ئێسكه\nسێیه‌م: له پڕ شكانی ئێسك، شكان ئازارێكی زۆری هه‌یه و كاتێكیش له حاڵه‌تێكی ئاسایی ئێسكێك له ئێسكه‌په‌یكه‌ری جه‌سته‌تان ده‌شكێت، یان زوو زوو ئازاری به‌رده‌كه‌وێ و ناتوانن جووڵه‌ی پێ بكه‌ن، ئه‌مه ئاماژه‌یه‌كی مه‌ترسیداره و پێویسته سه‌ردانی پزیشكی پسپۆر بكه‌ن.\nچواره‌م: كورتبوونه‌وه و بچووكبوونه‌وه‌ی باڵا، كاتێك مرۆڤ جه‌سته‌ی له پێش چاوی كه‌سه‌كان به‌ره‌و بچووكبوونه‌وه ده‌ڕوات، ئه‌مه به‌هۆی لاوازی ئێسكه‌په‌یكه‌ری جه‌سته‌وه‌یه و ئه‌مه له دوای ته‌مه‌نی 40 ساڵی ڕوو ده‌دا، به شێوه‌یه‌كی سروشتیش له 10 ساڵدا ئینجێك له بارسته‌ی ئێسكه‌كان كه‌م ده‌بێته‌وه، له‌م حاڵه‌ته پێویسته سه‌ردانی پزیشك بكه‌ن.


گەشتە ناوازەكەی ماسی وان بە پێچەوانەی تەوژمی ئاو دەستیپێكرد\nماسی دەریاچەی وان كە بە زمانی توركی بە "ئینجی كەفالی" یان ماسی وان ناسراوە، لە وەرزی زۆربوون بە پێچەوانەی تەوژمی دەریا مەلە دەكات و گەشتە قورسەكەی بە كۆچكردن بۆ نێو ئاوە شیرینەكان دەستیپێكرد.\nماسییەكانی دەریاچەی وان كە بە زمانی توركی بە "ئینجی كەفالی" یان ماسییەكانی وان ناسراون، لە وەرزی زۆربوون بە پێچەوانەی تەوژمی دەریا مەلە دەكەن و گەشتە قورسەكەیان بە كۆچكردن بۆ نێو ئاوە شیرینەكان دەستیپێكرد.\nماسی وان كە تاكە جۆری ماسییە لە سەرتاسەری جیهان لە دەریاچەی وانی وڵاتی توركیا دەژیت، لە 15ی نیسان-15ی تەمموز، كە وەرزی زۆربونە، بەرەو ئاوە شیرینەكان كۆچ دەكات.\nئەم گەشتە ناوازەیەی ماسی وان بۆ ئەوەی نەبێتە دەرفەتێك بۆ ماسیگرانی قاچاخ، دامەزراوە پەیوەندیدارەكان و هێزەكانی ئەمنی توركیا لە كەناری دەریاچەكە رێوشوێنی پێویستیان گرتووەتەبەر.\nمامۆستای بەشی بەرهەمەكانی ئاویی لە زانكۆی یوزینجییڵ، د.مستەفا ئاككوش رایگەیاند، ماسی وان تەنها لە دەریاچەی وان بوونی هەیە، هەموو ساڵێك لە وەرزی زۆربون بەرەو ئەو ئاوە شیرینانە كۆچ دەكات، كە دەڕژێنە نێو دەریاچەكە.\nئاككوش راشیگەیاند، ئەو كۆچە لە نێوان مانگی نیسان و تەمموز رودەدات و ئاوە شیرینەكان پڕدەبن لە ماسی وان. وتیشی "ئەم دیمە جوانە بۆ پێشخستنی گەشتوگوزار لە ناوچەكەدا و مانەوەی بواری ماسیگریی لە دەریاچەی وان زۆر گرنگە".\nئەوەشی ئاشكراكرد، ساڵی رابردوو لە جەژنی رەمەزاندا نزیكەی 110 هەزار كەس سەردانی ئەو ناوچەیەیان كردووە.\nمستەفا ئاككوش جەختیشی لەوە كردەوە كە بەهۆی بڵابوونەوەی ڤایرۆسی كۆرۆنای نوێ ئەمساڵ ناوچەكە بێ دەنگ و هێمنە و لە دوای كۆتایهاتنی ئەو پەتایە دووبارە هەزاران كەس بۆ دیتنی ئەم كۆچە ناوازەیەی ماسی وان روو لەو ناوچەیە دەكەنەوە.


فەرەنسا وڵاتی نزیکەی ٦ ملیۆن موسڵمانە لە کۆی نزیکەی ٦٧ ملیۆن، ئەمەش مانای ئەوەیە نزیکەی ٩% دانیشتوانی ئەو وڵاتە موسڵمانن. ئەم ژمارە لە موسڵمان لەو وڵاتەدا خاوەنی سەدەھا مزگەوت و ڕێکخراو و ناوەندیی دینیی و نادینین. زۆرینەی ھەرەزۆری ئەم موسڵمانانە وەک کۆچبەر چونەتە ئەو وڵاتەو لە ساڵانی شەستەوە بە ژمارەی گەورە لەو وڵاتەدا جێگیربون، موسڵمانەکانی فەرەنسا سەربە شوێن و جێی جیاوازن، ھەیانە عەرەب، ھەیانە تورک و فارس و کورد ھتد... لەو ٦ ملیۆن موسڵمانە تەنھا نزیکەی ٤٠% ڕۆژانە نوێژ دەکەن، تەنھا ٢٣% دەچنە نوێژی جەماعەت لە ڕۆژی ھەینیدا. ژمارەی ئەو موسڵمانانەش کە مەشروبخۆرن ڕێژەیان ٣٤%. ئەم لە موسڵمان لەو وڵاتەدا خاوەنی سەدەھا مزگەوت و ڕێکخراو و ناوەندیی دینیی و نادینیی ھەمەجۆرن. لەناو ئەم گشتە ئاڵۆزەدا کەسانێکیان ھەن وەزیرو پرۆفیسۆری زانکۆو ھونەرمەندو وەرزشەوان و گۆرانیبێژو نوسەری گەورەن و لەناوە بەناوبانگەکانی ئەو وڵاتەن، زۆرینەی ئەو موسڵمانانە کەسانێکی بێوەین و خەریکی کارکردن و باشترکردنی ژیانی خۆیان و ماڵ و منداڵەکانیانن، ھەشیانە جیھادیست و تێرۆریستن و کاری سەرەکییان کوشتن و وێرانکردنە.\nلە ساڵانی نەوەدەوە، چ لە فەرەنسادا و چ لە زۆرێک لە وڵاتە ئەوروپییەکانی تردا، شەپۆلێک لە سەلەفیەت لەناو موسڵمانانی کۆچبەردا بڵاوبۆتەوە، کە لە زانستە کۆمەڵایەتییەکاندا بە ”ئیسلامی پێترۆ دۆلار“، واتە ”ئیسلامی دۆلاری نەوت“، ناودەبرێت. ئەم ئیسلامە ئیسلامی ”وەھابیی سەلەفیی“ سعودی و وڵاتانی خەلیجە، کە لەڕێگای دۆلاری زۆری نەوتەوە بە جیھاندا بڵاوکراوەتەوە. باڵێکی ئەم ئیسلامە سەلەفییە بە ”سەلەفیەتی جیھادیی“ ناودەبرێت کە ڕێکخراوەکانی وەک ئەل قاعیدەو داعش و چەندانی تر نوێنەرایەتی دەکەن. ئەوەی لەناو ئەوروپادا لە تێرۆر کوشتن و وێرانکردن بەرپرسە، ئەم بەشە سەلەفییە جیھادییەی ئیسلامە. ئەمانە نوخبەیەکن لە گەنجانی ئەو وڵاتانەو وەک سەلەفییەکی توندڕەویی جیھادیی خۆیان بە نوێنەری ڕاستەقینەی ئیسلام دەزانن و بەناوی ئەم نوێنەرایەتیکردنەشەوە ئەوەی بەڕاستی دەزانن، ئەنجامیئەدەن. ئەمانە نەک تەنھا دژ بە سیستمی عەلمانی فەرەنسیی و دژ بە ئازادیی ڕادەربڕین و ئازادییە تاکەکەسیی و دەستەجەمعییەکانی تری ناو کۆمەڵگای فەرەنسین، بەڵکو دژ بە سەرجەمی ئەو فۆرمانەی تری ئیسلامیشن کە لەگەڵ دیدە سەلەفییە جیھادییە داخراوەکەی ئەواندا ناگونجێت. لەڕوی فیکریەوە زۆرینەی ئەمانە منداڵەکانی سەید قوتبن. وەکچۆن سەید قوتب لە ناوەڕاستی شەستەکانی سەدەی بیستەمدا جیھانی سەردەمەکەی خۆی بە ”جاھیلیەتێکی نوێ“ دەزانی، بە خودی کۆمەڵگا ئیسلامییەکانەوە وەک بەشێک لەو جاھیلیەتە، ئەم نەوە تازانەی سەلەفیەتی جیھادیش ھەمان دیدی سەید قوتبیان ھەڵگرتوەو ھەمو جیھان بە ”جیھانێکی جاھیلیی“ دەزانن. خۆشیان وەک جەنگاوەرێکی جیھادیی دژ بەم ”جاھیلیەتە تازە“ وێنادەکەن. زۆرینەی ئەمانە کەسانێکن لە پەراوێزیی کۆمەڵگای فەرەنسیداو لەو ژینگانەدا دەژین کە پڕە لە بێئیشیی و توڕەیی و بێمتمانەیی و تاوان و دزیی و یاساشکێنیی. ئەوەی لە چەند ڕۆژی ڕابردودا لە فەرەنسا ڕویدا لەناو ئەم وێنە گشتییەدا ڕویدا. سەربڕینی ئەو مامۆستا فەرەنسییە ڕوداوی ناو ئەو ژینگە دینیی و کۆمەڵایەتییەیە کە لەسەرەوە باسمکرد.\nئەو کەسەی مامۆستاکەی سەربڕیی بە ڕەچەڵەك شیشانیە و تەمەنی ١٨ ساڵە. ئەم کوڕە لە تەمەنی ٦ساڵیدا لەگەڵ خێزانەکەیدا بەرەو فەرەنسا ڕادەکەن و لەوێ دەبن بە پەنابەرو نیشتەجێدەبن. مامۆستا فەرنسییەکە مامۆستای مێژو و جوگرافیا بوەو لە پۆلەکانیدا ھەندێک منداڵی خێزانە موسڵمانەکانی ھەبوە. ئەم مامۆستایە ساڵانە کۆمەڵە وانەیەکی لەسەر ”ھاوڵاتیبون“ گوتۆتەوە. ”ئازادی ڕادەربڕین“یش یەکێک بوە لەو بابەتانەی بۆ قوتابییەکان باسیکردوەو گرنگیی پێداوە. لە وانەیەکیدا لەسەر ئەم بابەتە ئەو وێنە کاریکاتۆریانەی نیشانداوە کە گۆڤاری شارلی ھێبدۆ، Charlie Hebdo، لەسەر پێغەمبەری موسڵمامان بڵاویکردبوەوە. باوکی یەکێک لە خوێندکارە موسڵمانەکان، کە تەمەنی ٤٨ ساڵە، لای پۆلیس و لای ئیدارەی قوتابخانەکە شکات لە مامۆستاکە دەکات، دواییتر گرتەیەکی ڤیدیۆیی لەسەر ئەو مامۆستایە بڵاودەکاتەوەو بە ”پۆخڵەوات“ ناویدەبات. ناو و ناونیشانی مامۆستاکە لەسەر ئینتەرنێت بڵاودەکرێتەوە. دوای ماوەیەک ئەو کوڕە شیشانییە پەیدادەبێت، ئەم کوڕە مامۆستاکە ناناسێت، بۆیە لە قوتابخانەکە بڕی ٣٠٠ بۆ ٣٥٠ ئێرۆ ئەدات بە دو خوێندکار بۆئەوەی مامۆستاکەی نیشانبدەن. ئەوانیش پارەکە وەردەگرن و مامۆستاکەی نیشانئەدەن. دواتر کوڕە شیشانیەکە لە یەکێک لە کۆڵانەکانی پاریسدا پەلاماری مامۆستاکە ئەدات و سەریدەبڕێت. وێنەی پەلاماردانەکەش دەگرێت و لەسەر تویتەرەکەی خۆی بڵاویدەکاتەوە. ئیسلامییەکی توندڕەوی تریش لەم تاوانەدا بەشداربوە کە پێشوەخت لای پۆلیسی فەرەنسی ناسراوبوە. بە کورتییەکەی ئەوەی ڕویداوە کارێکی خۆبەخۆ و ھەڵچونێکی کوتوپڕ نەبوە، بەڵکو ئیشێکی ڕێکخراو و پلان بۆدانراو بوە.\nپرسیارەکە ئەوەیە ئەم ڕوداوە چیمان پێدەڵێت؟\nبە بۆچونی من ئەم ڕوداوە بە خەڵکی جیاواز شتی جیاواز دەڵێت. ئەوەی ئەم ڕوداوە، بۆ نمونە، بە موسڵمانەکان و بە ئیسلام وەک دینێک دەیڵێت جیاوازە لەوەی بە فەرەنسییەکان و ئەوروپییەکانی دەڵێت. ئەم ڕوداوە پێویستە بە موسڵمانەکان بڵێت کە دینەکەیان ھەڵگری ئەگەری جۆرێک لە تەفیسر و لێکدانەوەیە، کە جگە لە کوشتنی ئینسان و وێرانەکاریی و سوکایەتییکردن بە ژیان، ژیانی ملیۆنەھا مرۆڤ، شتێکی دیکەی لێ سەوزنابێت. ”سەلەفیەتی جیھادیی“ لە ئاسمانەوە نەکەوتۆتەخوارەوە، کافرەکان دروستیان نەکردوە، لە دەرەوەی جیھانی ئیسلامیدا بەرھەمنەھاتوە، بەڵکو لەناو لێکدانەوە وتەفسیر و تێگەیشتنێکی تایبەتەوە بۆ قورئان و حەدیس و کەلەپوری ئیسلام خۆیەوە ھاتوە. ئینکارکردنی ئەم ڕاستییە سادەیە بەشداربونە لە دروستکردنی ئەم ھێزە تاریکەدا. ”سەلەفیەتی جیھاندیی“ دەرکەوتێکی ھێجگار تاریک و ترسناک و وێرانکەری ئیسلامە، چەندە ڕوی لە کەسانی ناموسڵمانە، ھێندەش ڕوی لەو موسڵمانانەیە کە لە خۆیان ناچن. بنبڕکردنی ئەم جۆرە لە تێگەیشتن و تەفسیرکردنی ئیسلام، ئەرکی ژمارە یەکی ھەمو ئەوانەیە خۆیان بە موسڵمان و دیندار دەزانن و لە خەمی دین و پێغەمبەر و خوداکەیاندان. پاکژکردنەوەی ئیسلام لەم ئەگەری تەفسیرکردنە تاریکە، کردەیەکی مێژویی ھێجگار گرنگە و پێویستیی بە عەقڵێکی دینیی کراوە و بە ویژدانێکی ئینسانیی گەشەکردو و بە ڕۆحیەتی ھاریکاریی و بەدەم یەکەوەچون ھەیە، کە بەداخەوە بەو قیڕەقیڕ و خۆنمایشکردن و ھەڵا و زەنایە دروستنابێت، کە ئێستا لەلایەن ھێزە دینییەکانەوە دەیبینین. زۆرینەی ئەوەی لە کوردستاندا دەیبینین کاردانەوەیەکی دۆگمایی و ترسناکە کە ئاو بە ئاشی ئەم تێگەیشتنە سەلەفیە جیھادییەدا دەکات کە وەک سەرەتانێکی دینیی و فەرھەنگیی، لەگەشەکردندایە.\nھەرچی ئەوروپییەکانە لە پەیوەندیاندا بەم تاوانەوە، جارێکی تر پێ لەسەر کۆمەڵێک پرنسیپ دادەگرن کە بە بنەمای شوناسی سەرەکیی خۆیان و کۆمەڵگاکانیان دەزانن، لەوانەش پرنسیپی ”ئازادیی ڕادەربڕین“ و بەرگریکردن لە ”مەدەنیی“ و ”عەلمانیی“ بونی دەوڵەتەکەیان، کە لە فانتازیایی زۆرینەیاندا ئەو پرنسیپانە وەک بنەمای دیموکراسیەت کاردەکەن. ھاوکات ھەست بە جۆرێک لە ترس دەکەن کە لەناو کۆمەڵگاکانیاندا دروستبوە و ھەڕەشە لەو بەھاکان و لەو فۆرمانەی ژیانیان دەکات کە بە چەندان سەدە دروستیانکردوە. کاردانەوەکانی سەرۆکی فەرەنسیی و زۆر کاردانەوەی تری سیاسییەکانی ئەوپا لەم ڕەوتەدا دروستدەبێت. بەشێوەیەکی گشتیی دەکرێت لە زۆرێک لە وڵاتە ئەوروپییەکاندا دو شێوازیی جیاواز لە کاردانەوە لەیەکتری جیابکەینەوە. یەکەمیان کارادانەوەی کەسان و ھێزە ڕاستڕەوەکانە، کە باس سەندنەوەی ڕەگەزنامە و لە دەرکردن و گەڕاندنەوەی ئەو کۆچبەرە موسڵمانانە دەکەن بۆ وڵاتی خۆیان، سەرەڕای ئەوەی ئەوان دەیان سالە لەو وڵاتانەدا دەژین و زیاد لە نەوەیەکیان لەو وڵاتانەدا لەدایکبون. زۆرشیان جگە لە زمانی فەرەنسیی ھیچ زمانێکی تر نازانن. دوھەمیان، کاردانەوەی کەسان و ھێزگەلێکی ترە کە باس لە ڕیشەکێشکردنی ئەو ژینگە کۆمەڵایەتیی و ئابورییە دەکەن کە لەناو پاریسدا منداڵێکی شیشانی پەنابەر، دەگۆڕێت بۆ تێرۆریست و پیاوکوژێک.\nبێگومان دوبارەبونەوەی ئەم جۆرە کارە تێرۆریستیانە و بەھێزبونی زیاتری ئەم شەپۆلە سەلەفییە، لەناو ئەوروپادا دۆخی ژیانی ئەو چەند ملیۆن کۆچبەرە موسڵمانانە تەواو زەحمەت و ناڕەحەتتر دەکات کە لە خەمی دابینکردنی ژیانێکی باشتردان بۆ خۆیان و ماڵ و منداڵ و کەسوکارەکانیان. لە دەرەوەی ئەوروپاشدا لەشکرێک لە توندڕەو ئامادەدەکات لە دەیەکانی داھاتودا ژیانی ئەوانەش کە ھێشتا لەدایکنەبون، وێرانبکەن.\nبەگژاچونەوەی ئەم فۆرمە لە دین و دینداریی، ئەم فۆرمە لە ئیسلامێکی ترسناک، ئەم مۆدێلە تاریکە لە موسڵمانبون، بەر لەوەی ئەرکی کەسێکی نادینیی بێت، ئەرکی کەسێک لە دیندا بەدوای شوناسی خۆیدا ئەگەڕێت، ئەرکی ھەمو ئەوانەیە کە ئیسلام بەلایانەوە بنەمای شوناس و دونیابینیانە. ئەو ئیسلامەی کە گەنجێکی شیشانی لەناو پاریسدا دەگۆڕێت بۆ پیاوکوژ، ئیسلامێکە لە قەیراندایە، لە قەیرانێکی ھەمەلایەنە و ھەمە ڕەھەندا.\nھەرچی ئازادیی ڕادەربڕینە بەھایەکی گەردونیی ھێجگار گرنگ و بنەڕەتییە و پێویستیی بە پاراستن و بەرگریلێکردنی بەردەوام ھەیە، بەرامبەر ھەمو ئەوانەی بەناوی جیاواز و لەژێر دروشمی جیاوازدا بەگژیدادەچنەوە و دەیانەوێت سنورداریبکەن. داخستنی دەمی مرۆڤ سڕینەوەی یەکێک لەو ئاکارە ھەرە سەرەکییانەیە، کە مرۆڤ دەکات بە مرۆڤ و لە ئاژەڵەکانی تری جیادەکاتەوە.


ناحیەی بەمۆ - ویکیپیدیا، ئینسایکڵۆپیدیای ئازاد\nناحیەی بەمۆ دەكەوێتە بەشی باشوری رۆژهەڵاتی سنوری هەرێمی كوردستان و باشوری پارێزگای هەڵەبجە لە نزیك مەرزی پشتەی سەر سنوری ئێران. مەڵبەندی ناحیەکە دەکەوێتە گوندی گڵێجاڵ هەریەک لەگوندەکانی (بەلەسۆ، پشتە، گمە، بەڕوێن، توەوشکێ، چواردارانی سەروو، چواردارنی خواروو، حاجی ئاوا، قەڵپ، کانی پاشا، کانی وەیسکێ) لەخۆ دەگرێت.\nئەم ناحیەیە لە 4/ 11/ 1999 لەلایەن حكومەتی هەرێمەوە (ئیدارەی سلێمانی) فەرمانی كردنەوەی بۆ دەرچووە لەسەر میلاكی قەزای خانەقین بە ئیمزای كۆسرەت رەسوڵ عەلی، لەوكاتەدا خانەقین ئیدارە كوردستانییەكەی لە ناحیەی مەیدان بوو، مەرجەعی ئەو گوندو ناوچانەی دیالە بوو كە لەدوای 1991 ئازادكرابوون و لەژێر دەسەڵاتی حكومەتی هەرێمدا بوون، لە 2003 ئیدارەی خانەقین گەڕایەوە بۆ ناو شارە بنەڕەتییەكەی خۆی لە ناوچە جێ ناكۆكەكانی دیالە و ناحیەكەش كەوتە سەر ئیدارەی گەرمیان.\nلە ساڵی 2014 فەرمانی بە پارێزگابوونی هەڵەبجە دەرچوو، بەدوای ئەوەشدا خواست و داواكارییەكانی خەڵكی سنوری ناحیەی بەمۆ بۆ گەڕانەوە بۆ سەر ئەو پارێزگایە پەرەی سەند كە مەرجەعی ئیداری دێرینی سنوورەكە بووە لە سەردەمی عوسمانییەكانەوە تا 1978، لەبەر رۆشنایی ئەم خواستەش لە ئەیلولی 2015 دا جارێكی تر بە فەرمانێكی هەرێمی ناحیەی بەمۆ پەیوەست كرا بە پارێزگای هەڵەبجە، فەرمانەكەش له‌سه‌ر ڕاسپارده‌ى ئه‌نجومه‌نى وه‌زيرانە كە 11/ 8/ 2015 دا دەرچووە، بەم پێیەش ناحیەی بەمۆ بووە چواره‌مين ناحيه‌ى سه‌ر پارێزگاى هه‌ڵه‌بجه له دواى هه‌ريه‌كه له ناحيه‌كانى خورماڵ و سيروان و بياره، بەڵام بەهۆی ئەوەی ناوچەی تاوگۆزی (سنوری دەربەندیخان) و روباری سیروان دەكەوێتە نێوان سنوری ناحیەكە و شاری هەڵەبجە، هەروەها هيچ ڕێگايه‌كى وشكانی ڕاسته‌وخۆ نييه كه ناحيه‌كه به پارێزگاكه‌وه ببه‌ستێته‌وه.\nلەئێستادا ناحیەی بەمۆ لەناوەندی ناحیەکە(گڵێجاڵ) و سیازده گوند پێکدێت، ڕووبەری ناحیەکە (۱۳۷) کیلۆمەتر دووجایە، ژمارەی دانیشتوانیشی لەساڵی (۲۰۱٥)دا بریتی بووە له (۲۱۰۰) کەس.\n۰ نووسراوەکانی دامودەزگاکانی حکومەتی هەرێم تایبەت بەکردنەوەی ناحیەی بەمۆ\n۰ بڕیاری ژمارە (۲٨۰) لەڕۆژی (١٩٩٩/١١/٤) بەواژووی کۆسرەت ڕەسوڵ عەلی، سەرۆکی حکومەتی هەرێم (ئیدارەی سلێمانی)\n.کتێبی «گڵێجاڵ، ناوەندی ناحیەی بەمۆ» لە بەڵگەنامە و بیرەوەرییەکاندا، ئامادەکردنی: کۆمەڵێک توێژەر، ٢٠٢٠، سلێمانی، ڕێکەوتی سەردان: ٢١ی تشرینی یەکەمی ٢٠٢٠\nوەرگیراو لە «https://ckb.wikipedia.org/w/index.php?title=ناحیەی_بەمۆ&oldid=890731»\nئەم پەڕەیە دواجار لە ١٥:٤٨ی ٢١ی کانوونی دووەمی ٢٠٢٢ نوێ کراوەتەوە.


كۆسره‌ت ره‌سوڵ: مام جه‌لال كۆكه‌ره‌وه‌ی هه‌موو عیراقیه‌كان بوو\nله ساڵیادی بوونی سه‌رۆك مام جه‌لال به سه‌رۆك كۆماری عیراق، كۆسره‌ت ره‌سوڵ عه‌لی سه‌رۆكی ئه‌نجومه‌نی باڵای سیاسی و به‌رژه‌وه‌ندی یه‌كێتیی نیشتمانیی كوردستان، په‌یامێكی به‌و بۆنه‌یه‌وه بڵاوكردووه‌ته‌وه، كه ئه‌مه ده‌قه‌كه‌یه‌تی:\nله ساڵیادی بوونی مام به سه‌رۆك كۆمار\nئه‌مڕۆ شانزه ساڵ تێپه‌ڕده‌بێ به‌سه‌ر هه‌ڵبژاردنی مام جه‌لال به سه‌رۆك كۆماری عیراق، ئه‌و ڕۆژه‌ی له كه‌شێكی دیموكراسی و له‌دوای رووخانی ڕژێمی به‌عس سه‌ركرده‌یه‌كی كورد بوو به یه‌كه‌م سه‌رۆك كۆماری كورد له‌مێژوودا.\nله‌م یاده‌دا، له‌و ڕۆژه‌ی كه مام جه‌لالی هه‌موو كورد، ئه‌و مام جه‌لاله‌ی كه لێبووردنی به‌عس ته‌نهاو ته‌نها ئه‌وی نه‌گرته‌وه، بوو به سه‌رۆك كۆماری عیراق و له‌ماوه‌ی سه‌رۆكایه‌تییه‌كه‌یدا چه‌تری كۆكه‌ره‌وه‌ی هه‌موو عێراقییه‌كان بوو، ستراتیژو پلانی عیراقێكی دیموكراسی و فیدرالی و پێكه‌وه‌ژیانی به‌بێ جیاوازی داڕشتبوو و كاری بۆ ده‌كرد، خه‌ونی بوو عیراقی دوای رووخانی ڕژێمی به‌عس عیراقێكی دیموكرات و فیدرال بێ و هه‌موو عیراقییه‌كان له سایه‌ی بحه‌سێنه‌وه.\nئه‌مڕۆ كه ساڵیادی ئه‌م ڕووداوه گرنگه مێژوویه ده‌كه‌ینه‌وه، له كوردستان و عیراق له‌هه‌موو كات زیاتر پێویستمان به حیكمه‌ت و سیاسه‌ته‌كانی مام جه‌لال هه‌یه‌و پێویسته هه‌موو هێزو لایه‌نه سیاسییه‌كان له‌سه‌ر مێزی گفتوگۆ كۆببنه‌وه‌و چاره‌سه‌ری بنه‌ڕه‌تی كێشه‌كان بكه‌ن و كوردستان و عیراق بگێڕینه‌وه سه‌ر ئه‌و ڕێچكه ڕاسته‌ی كه مام جه‌لال و هه‌ڤاڵه‌كانی خه‌باتمان بۆی كرد.\n٦ی نیسان، ساڵڕۆژی هه‌ڵبژاردنی مام جه‌لال به سه‌رۆك كۆماری عیراق به ده‌رفه‌ت ده‌زانم بڵێم: ئه‌و ڕۆژه بۆ هه‌موو كوردێك مایه‌ی شانازییه، بۆ من وه‌ك هاوڕێ و هاوخه‌باتێك مایه‌ی شانازییه‌كی گه‌وره بوو كه‌دوای ساڵانێكی زۆر له خه‌بات مام جه‌لالی براو هه‌ڤاڵی خۆم له‌سه‌ر كورسی سه‌رۆك كۆمار بینی، ئه‌و مام جه‌لاله‌ی له ئه‌شكه‌وت و گوندو دێهاته‌كانی كوردستان خه‌باتی نهێنی ده‌كردو ده‌جه‌نگاین له‌پێناو ئازادی و دیموكراسی و ڕزگاركردنی عێراق له حوكمی دیكتاتۆری، دواجار مام جه‌لال بوو به سه‌ره‌ڕمی ئه‌و ئازادییه‌و یه‌كه‌م سه‌رۆك كۆماری كوردیش بوو ناوی چووه مێژووی بنیاتنانه‌وه‌ی عێراق و ڕزگاركردنی كوردستان.


دو کەمپێن دی دێ بۆ ئاوارەیێن مووسل ل دھۆکێ ھێنە ڤەکرن | Evro News\nسه‌ره‌كى Facebook دو کەمپێن دی دێ بۆ ئاوارەیێن مووسل ل دھۆکێ ھێنە ڤەکرن\nدو کەمپێن دی دێ بۆ ئاوارەیێن مووسل ل دھۆکێ ھێنە ڤەکرن\nرێڤەبەرێ کۆچ و کۆچبەرێن پارێزگەھا دھۆکێ یا سەر ب وەزارەتا کۆچ و کۆچبەرێن عیراقێ ڤە دیار کر کو رۆژانە 100 خێزانێن ئاوارەیێن مووسل دگەھنە سنوورێ پارێزگەھا دھۆکێ و گۆت: “دو کەمپێن نو دێ بۆ ئاوارێن مووسل ل سنوورێ پارێزگەھا دھۆکێ ھێنە ڤەکرن”.\nمەجید شوکری، رێڤەبەرێ کۆچ و کۆچبەران ل پارێزگەھا دھۆکێ بۆ رۆژناما ئەڤرۆ دیار کر کو رۆژانە نێزیکی 100 خێزانێن ئاوارەیێن مووسل دگەھنە سنوورێ پارێزگەھا دھۆکێ و نوکە جھێ حەواندنا ئاواران ل کەمپا زیلکان نەمایە و گۆت: “ھەکە رێیا ھاتنا ئاوارەیان ژ لایێ ئێمناھیێ ڤە یا گونجای بیت دێ پێلەکا ئاواران ژ مووسل بەر ب دھۆکێ ڤە ھێت و پتریا وان ئاوارێن دگەھنە ھەرێمێ د برسینە و پێدڤی یا ب ھاریکاریێن مرۆڤی ھەی ژ بەر ڤێ چەندێ جھێن پەیوەندیدار ھاریکاریا ئاواران دکەن بۆ دابینکرنا خوارنێ و پێدڤیێن زڤستانێ”.\nناڤھاتی ئاماژە دا وێ چەندێ کو نوکە ئەو یێ کار بۆ ڤەکرنا دو کەمپێن نوو دکەن و ھەر دو کەمپ دێ کەڤنە د خزمەتا ئاوارەن دا ئەو ژی کەمپێن نێرگز ئێک و نێرگز دو نە و جھێ نێزیکی ھەشت ھزار خێزانان د ناڤ دا ھەیە و گۆت: “دەمێ ب دووماھی ھاتنا وان کەمپان دێ دەست ب وەرگرتنا ئاواران ل کەمپێن نوو ھێتەکرن و دەزگەھێن ئێمناھیێ ژی د بەردەوامن ل سەر ڤەکۆلینێ دگەل وان ئاوارێن گۆمان ل سەر ھەی و ھژمارەکا ئاواران بۆ ڤەکۆلینێ ھاتینە دەستەسەرکرن، بەلێ ژ بەر کو ئەڤە کارێ دەزگەھێن ئێمناھیێ یە ھژمارا وان ناھێتە زانین”.\nژ لایێ خوە ڤە بێوار کەریم، نوونەرێ دەزگەھێ خێرخوازی یێ بارزانی بۆ رۆژناما ئەڤرۆ دیار کر پشتی دەستپێکا قووناغا دویێ یا شەرێ مووسل ھزار کەسێن ل بن دەستھەلاتا تیرۆرستێن داعش ژ وان دەڤەرێن وەکو بەعوێزە خوە گەھاندینە سنوورێن ھەرێما کوردستانێ و گۆت: “ھەر ژ دەستپێکا ھاتنا وان ئاواران ھەموو پێدڤیێن ژیانێ ژ لایێ دەزگەھێ خێرخوازی یێ بارزانی و رێخکراوێن د وارێ مرۆڤایەتیێ دا کار دکەن ھاتینە دابینکرن”.


كه‌ی ده‌زانی فلته‌ری هه‌وای بزوێنه‌ر گیراوه؟\n:: PM:03:53:19/06/2022 \nبه‌شێوه‌یه‌كی گشتی ئۆتۆمبێل پێكهاتووه له چه‌ندان فلته‌ری جیاجیای وه‌ك ''فلته‌ری هه‌وای بزوێنه‌ر، فلته‌ری به‌نزین و فلته‌ری هه‌وای ساردكه‌ره‌وه و چه‌ندان فلته‌ری تر'' كه هه‌موویان فه‌رمانی گرنگ ئه‌نجام ده‌ده‌ن و ئۆتۆمبێل له ئاستێكی هاوسه‌نگ ده‌هێڵنه‌وه، بۆیه ئه‌مڕۆ شاره‌زایه‌كی میكانیكی باس له فلته‌ری هه‌وای بزوێنه‌ر ده‌كات و به خاڵ روونی ده‌كاته‌وه كه كه‌ی ده‌زانی فلته‌ری هه‌وای بزوێنه‌ر گیراوه؟.\nئیدریس عوسمان ئه‌ندازیاری میكانیكی ئۆتۆمبێل، بۆ ''وشه'' گوتی، فلته‌ری هه‌وا هه‌ڵده‌ستێت به‌پاككردنه‌وه و پاڵاوتنی ئه‌و هه‌وایه‌ی بۆ ناو بزوێنه‌ر ده‌چێت، به‌ڵام هه‌ر كاتێك ئه‌م فلته‌ره زۆر پیس بێ ''ده‌گیرێت''، ئه‌مه‌یش كێشه بۆ بزوێنه‌ر دروست ده‌كات، بۆیه هه‌ر كاتێك بینیمان فلته‌ره‌كه زۆر پیس بووه و ڕه‌نگی گۆڕاوه، پێویسته بگۆڕێت بۆ دانه‌یه‌كی تازه‌تر، چونكه ئه‌مه دواتر كێشه بۆ بزوێنه‌ره‌كه‌یش دروست ده‌كات و خه‌رجی زیاترت ده‌كه‌وێته سه‌ر.\nئەو فلتەرە گرنگییەکی زۆری هەیە بۆ بزوێنەر\nئه‌وه‌یشی خسته ڕوو كه زۆربه‌ی كات شۆفێر پاره‌یه‌كی زۆری خه‌رج كردووه و چه‌ندان به‌ش و پارچه‌ی گۆڕیوه، به‌ڵام له كۆتادا هۆكاره‌كه‌ی ته‌نیا پیسبوونی فلته‌ره‌كه‌یه، بۆیه ئه‌گه‌ر ئه‌و نیشانانه‌ی خواره‌وه له ئۆتۆمبێله‌كه‌تدا هه‌بوو، بزانه فلته‌ری هه‌وا گیراوه یان پیس بووه:\nیه‌كه‌م: ده‌نگێكی ناخۆش و ڕه‌ق له بزوێنه‌ر دروست ده‌بێ.\nدووه‌م: كه‌مبوونه‌وه‌ی كێشی ئۆتۆمبێل.\nسێیه‌م: هه‌ڵبوونی گڵۆپی بزوێنه‌ر.\nچواره‌م: ڕه‌نگی فلته‌ره‌كه ده‌گۆڕێ، به‌هۆی زۆر ڕه‌شی و پیسی.\nپێنجه‌م: زیاد سه‌رفكردنی به‌نزین.\nشه‌شه‌م: حاڵه‌تی ڕوودانی لێدانه‌وه‌ی دیلكۆ.\nحه‌وته‌م: بوونی دووكه‌ڵێكی ڕه‌ش له گزۆسه‌وه.\nهه‌شته‌م: هه‌ستكردن به بۆنی به‌نزین له‌كاتی كارپێكردنی ئۆتۆمبێل.\nهۆشداریی ئه‌وه‌یش ده‌دات كه له‌كاتی بوونی ئه‌و نیشانانه‌یش، له خۆته‌وه پارچه‌ی بۆ مه‌گۆڕه تا دڵنیا نه‌بیته‌وه له‌رێی پشكنینی كۆمپیوته‌ر.


ئێوارەى دوێنێ، هێزە ئەمنییەکانی ئێران باڵیۆزی بەریتانیایان لە تاران دەستگیرکرد، لەدوای ئەوەش، لەندەن ئەو کارەى تارانی بە پێشێلکاری نێودەوڵەتی ناوبرد و داوای ڕونکردنەوەی لەو وڵاتە کرد.\nبەپێی گێڕانەوەى میدیا ئێرانییەکان، کاتێک ئێوارەى دوێنێ شەممە، 11ی کانونی دووەمی 2020، خوێندکاران و گەنجانی ئێران لە بەردەم زانکۆی ئەمیر کەبیر لە تاران گردبوونەوە و دژی دەسەڵاتدارانی ئێران خۆپیشاندانیان کردووە، ڕۆبێرت ماک ئێیەر، باڵیۆزی بەریتانیا لە ئێران چووەتە ناو خۆپیشاندەران.\nهەر بەپێی ڕاپۆرتی میدیا ئێرانییەکان، ڕۆبێرت ئێیەر سەرەتا خۆی نەناساندووە و بە زمانی ئینگلیزی قسەى لەگەڵ خۆپیشاندەراندا کردووە و وێنە و ڤیدیۆی خۆپیشاندانەکانی گرتووە.\nدوای ماویەک، باڵیۆزی بەریتانیا خۆی و پۆستە دیبلۆماتییەکەى ئاشکراکردووە و بە فارسی قسەى لەگەڵ خۆپیشاندەراندا کردووە.\nئەو بە خۆپیشاندەرانی وتووە کە بە هۆکاری “سەرەخۆشی و هاوخەمی بۆ قوربانیان فڕۆکە ئۆکرانییەکە” چووەتە ناوچەکە.\nدوای ماوەیەک، هێزە ئەمنییەکانی ئێران دەبینن کە کەسێکی بیانی لەناو خۆپیشاندەراندایە، دەستبەجێ دەستگیری دەکەن بەڵام نایناسنەوە کە کێیە و پۆستەکەى چییە.\nهاوکات میدیاکانى نزیک لە سوپای پاسداران لە زاری سەرچاوەیەکی ئەمنییەوە دەڵێن، “باڵێۆزی بەریتانیا بەشدرای لە خۆپیشاندانەکاندا کردووە و سەرقاڵی هاندان و جوڵاندنی خەڵک بووە دژی حکومەت، دوای ئەوەى هێزە ئەمنییەکان گومانیان لێکردووە، ئەویان لە دوکانێکدا دەستگیرکردووە.”\nدوای چەند کاتژمێرێک لە بڵاوبوونەوەى بابەتەکە لە میدیا بەریتانی و جیهانییەکاندا و بە هەوڵی بەرپرسانی وەزارەتى دەرەوەى ئێران، ڕۆبێرت ماک ئازاد دەکرێت.\nهەردوای ڕووداوەکە، بەڕیتانیا ڕووداوەکەی بە “پێشێلکاری نێودەوڵەتی” ناوبرد و وەزارەتی دەرەوەش داوای لە ئێران کرد داوای لێبوردن بکات و ڕونکردنەوەى تەواو لەبارەى بابەتەکەوە پێشکەش بکات.\nهاوکات مۆرگان ئورتاگوس، وتەبێژی وەزارەتی دەرەوەی ئەمەریکا لە تویتێکدا ڕایگەیاند، “دەستگیرکردنی باڵوێزی بەڕیتانیا لەلایەن رژێمی ئێرانەوە دژی یاسا نێودەوڵەتییەکانە و ئێران مێژوویەکی دێرینی لەگەڵ ئەو کارانە هەیە.”\nزیاتر لە 200 نەوەی لەدوای خۆی جێهێشتووە